polyglot-tagger/wikipedia-language-snippets-filtered huggingface dataset:
ಸಂಸ್ಕೃತ ಪದ ಯೋಗ ವು ಅನೇಕ ಅರ್ಥಗಳನ್ನು ಹೊಂದಿದೆ, ಮತ್ತು ಆ ಪದವು "ನಿಯಂತ್ರಿಸುವ,", "ಐಕ್ಯವಾಗು" ಅಥವಾ "ಒಗ್ಗಟ್ಟಾಗು" ಎಂಬರ್ಥಗಳ ಸಂಸ್ಕೃತ ಮೂಲ "ಯುಜ್‌,"ನಿಂದ ವ್ಯತ್ಪನ್ನವಾಗಿದೆ. ಇದರ ರೂಪಾಂತರಗಳೆಂದರೆ "ಸೇರಿಸುವಿಕೆ," "ಜೊತೆಗೂಡುವಿಕೆ" "ಒಕ್ಕೂಟ" "ಸಂಯೋಗ," ಮತ್ತು "ನಿಮಿತ್ತ/ಉಪಕರಣ.""ಪದ್ಧತಿ, ವಿಧಾನ, ಮಾರ್ಗ,"ಗಳಿಗಾಗಿ ನೋಡಿ : ಆಪ್ಟೆ, . 788, ನಿರೂಪಣೆ 5. ಭಾರತದ ಹೊರಗೆ, ಯೋಗ ಪದವನ್ನು ಸಾಮಾನ್ಯವಾಗಿ ಹಠ ಯೋಗ ಮತ್ತು ಅದರ ಆಸನಗಳನ್ನು ಸೂಚಿಸಲು ಅಥವಾ ವ್ಯಾಯಾಮದ ಒಂದು ರೂಪವಾಗಿ ಪರಿಗಣಿಸಲಾಗುತ್ತದೆ. ಯೋಗವನ್ನು ಅಭ್ಯಾಸ ಮಾಡುವವರು ಅಥವಾ ಯೋಗ ಸಿದ್ಧಾಂತವನ್ನು ಅನುಸರಿಸುವವರನ್ನು ಯೋಗಿ ಅಥವಾ ಯೋಗಿನಿ ಎಂದು ಕರೆಯುತ್ತಾರೆ.
ಹಿಂದೂ ತತ್ವಶಾಸ್ತ್ರದಲ್ಲಿ ಪ್ರಸ್ತಾಪವಾಗುವ ಯೋಗದ ಪ್ರಮುಖ ಶಾಖೆಗಳೆಂದರೆ ರಾಜ ಯೋಗ, ಕರ್ಮ ಯೋಗ, ಜ್ಞಾನ ಯೋಗ, ಭಕ್ತಿ ಯೋಗ, ಮತ್ತು ಹಠ ಯೋಗ.ಶ್ರೀ ಸ್ವಾಮಿ ರಾಮ ದ ರಾಯಲ್‌ ಪಾತ್‌: ಪ್ರಾಕ್ಟಿಕಲ್‌ ಲೆಸನ್ಸ್‌ ಆನ್‌ ಯೋಗ ಹಿಮಾಲಯನ್‌ ಇನ್‌ಸ್ಟಿಟ್ಯೂಟ್‌ ಪ್ರೆಸ್‌ ; ಹೊಸ ಆವೃತ್ತಿ. ಪತಂಜಲಿಯ ಯೋಗಸೂತ್ರ ಗಳಲ್ಲಿ ಪ್ರಸ್ತಾಪವಾಗಿರುವ ಹಾಗೂ ಹಿಂದೂ ತತ್ವಶಾಸ್ತ್ರದ ಸಂದರ್ಭದಲ್ಲಿ ಸರಳವಾಗಿ ಯೋಗ ಎಂದೆನಿಸಿಕೊಳ್ಳುವ ರಾಜ ಯೋಗವು ಸಾಂಖ್ಯ ಸಂಪ್ರದಾಯಕ್ಕೆ ಸೇರಿದ್ದು. ಅನೇಕ ಇತರ ಹಿಂದೂ ಗ್ರಂಥಗಳು ಉಪನಿಷತ್ತುಗಳು, ಭಗವದ್ಗೀತೆ, ಹಠಯೋಗ ಪ್ರದೀಪಿಕಾ, ಶಿವಸಂಹಿತೆ ಮತ್ತು ಅನೇಕ ತಂತ್ರಗಳು ಸೇರಿದಂತೆ ಯೋಗದ ವಿವಿಧ ಮುಖ/ಮಗ್ಗಲುಗಳನ್ನು ಚರ್ಚಿಸುತ್ತವೆ.
ತಂತ್ರಶಾಸ್ತ್ರವು ಜನರ ಬದುಕಿನ ಸಾಮಾನ್ಯ ಸಾಮಾಜಿಕ, ಧಾರ್ಮಿಕ, ಮತ್ತು ತಾರ್ಕಿಕ ವಸ್ತುಸ್ಥಿತಿಯಿಂದ ಅದರ ಆಚರಣೆ ನಡೆಸುವವರ ಸಂಬಂಧವನ್ನು ಬದಲಿಸುವಂತೆ ಮಾಡುವಂತಹಾ ಆಚರಣೆಯಾಗಿದೆ. ತಾಂತ್ರಿಕ ಆಚರಣೆಯ ಮೂಲಕ ಓರ್ವ ವ್ಯಕ್ತಿ ವಸ್ತುಸ್ಥಿತಿಯನ್ನು/ವಾಸ್ತವವನ್ನು ಮಾಯೆ, ಭ್ರಮೆ ಎಂದು ಗ್ರಹಿಸಬಹುದು ಹಾಗೂ ವ್ಯಕ್ತಿಯು ಅದರಿಂದ ಮುಕ್ತನಾಗಬಹುದು. ಹಿಂದೂಧರ್ಮವು ಮುಕ್ತಿ ಪಡೆಯಲು ನೀಡುವ ಅನೇಕ ದಾರಿಗಳಲ್ಲಿ ಒಂದಾದ ಈ ನಿರ್ದಿಷ್ಟ ದಾರಿಯು ಸಾಮಾಜಿಕ ಸಂಬಂಧಗಳು ಮತ್ತು ರೂಢಿಗಳಿಂದ ತಾತ್ಕಾಲಿಕ ಅಥವಾ ಸಂಪೂರ್ಣ ನಿವೃತ್ತಿ/ತ್ಯಾಗಗಳ ಮೇಲೆ ಆಧಾರಿತವಾದ ಭಾರತೀಯ ಧರ್ಮಗಳ ಆಚರಣೆಗಳಾದ ಯೋಗ, ಧ್ಯಾನ ಮತ್ತು ವೈರಾಗ್ಯಗಳೊಂದಿಗೆ ತಂತ್ರಶಾಸ್ತ್ರವನ್ನು ಸಂಪರ್ಕಿಸುತ್ತದೆ.
ಭಾರತದಲ್ಲಿ ಇವೆರಡನ್ನು ಅವಳಿಗಳೆಂದು ಪರಿಗಣಿಸಲಾಗುತ್ತದೆ, ಒಂದೇ ಪಂಥದ ಎರಡು ಮಗ್ಗಲುಗಳು. ವು ಮಾನವ ಧರ್ಮದ ಮೂಲಭೂತ ಸೈದ್ಧಾಂತಿಕ ಪ್ರತಿಪಾದನೆಯನ್ನು ನೀಡುತ್ತದಲ್ಲದೇ ಅದರ ಘಟಕಗಳನ್ನು ನಿರೂಪಿಸಿ ಗಣಿಸುವುದಲ್ಲದೇ, ನಿರ್ಬಂಧದ ಸ್ಥಿತಿಯಲ್ಲಿ ಪರಸ್ಪರ ಸಹಕಾರಗಳನ್ನು ವಿಶ್ಲೇಷಿಸಿ, ಅವುಗಳ ತೊಡಕಿನಿಂದ ಬಿಡುಗಡೆ ಪಡೆಯುವುದು ಅಥವಾ ಬಿಡುಗಡೆಯಲ್ಲಿ ಪ್ರತ್ಯೇಕಗೊಳ್ಳುವುದನ್ನು ವಿವರಿಸಿದರೆ, , ಯೋಗವು ತೊಡಕಿನಿಂದ ಬಿಡುಗಡೆ ಪಡೆಯುವುದರ ಪ್ರಕ್ರಿಯೆಯ ಶಕ್ತಿಕ್ರಿಯಾವಾದವನ್ನು, ಆ ಬಿಡುಗಡೆಯನ್ನು ಪಡೆಯಲು ಕಾರ್ಯತಃ ಸಾಧಿಸಲು ಬೇಕಾದ ತಂತ್ರಗಳ ಅಥವಾ 'ಬೇರ್ಪಡಿಕೆ-ಏಕೀಕರಣ' ತಂತ್ರಗಳ ಸ್ಥೂಲ ವಿವರಣೆ ನೀಡುತ್ತದೆ.
ಪತಂಜಲಿಯವರಿಗೆ ಔಪಚಾರಿಕ ಯೋಗ ತತ್ವಜ್ಞಾನದ ಸ್ಥಾಪಕರೆಂದು ವ್ಯಾಪಕವಾಗಿ ಮನ್ನಣೆ ನೀಡಲಾಗಿದೆ. ಯೋಗವೆಂಬ ಹೆಸರಿನ ತಾತ್ವಿಕ ವ್ಯವಸ್ಥೆಯ ಸ್ಥಾಪಕರಾಗಿ ಪತಂಜಲಿ ನೋಡಿ: ಮನಸ್ಸನ್ನು ನಿಯಂತ್ರಿಸುವ ವ್ಯವಸ್ಥೆಯಾದ ಪತಂಜಲಿಯವರ ಯೋಗವನ್ನು ರಾಜಯೋಗವೆಂದು ಕರೆಯಲಾಗುತ್ತದೆ. ಮನಸ್ಸಿನ ನಿಯಂತ್ರಣಕ್ಕೆ ಬಳಸುವ ವ್ಯವಸ್ಥೆಯಾಗಿ "ರಾಜಯೋಗ" ಮತ್ತು ಪತಂಜಲಿಯವರ ಯೋಗಸೂತ್ರಗಳು ರಾಜಯೋಗಕ್ಕೆ ಪ್ರಮುಖ ಮೂಲ ಎಂಬುದಕ್ಕೆ ನೋಡಿ: ಪತಂಜಲಿ "ಯೋಗ" ಎಂಬ ಪದವನ್ನು ತಮ್ಮ ಎರಡನೇ ಸೂತ್ರದಲ್ಲಿ ನಿರೂಪಿಸುತ್ತಾರೆ, ಅದು ಅವರ ಸಂಪೂರ್ಣ ಸಾಧನೆಯ ನಿರೂಪಣೆಯನ್ನು ಕೊಡುವ ಸೂತ್ರ ಕೂಡ ಹೌದು:
ತಾಂತ್ರಿಕ ಆಚರಣೆಗಳು ಹಾಗೂ ಅಧ್ಯಯನಗಳ ಸಮಯದಲ್ಲಿ, ಜಿಜ್ಞಾಸುವಿಗೆ ಧ್ಯಾನದ ಮತ್ತಷ್ಟು ವಿಧಾನಗಳ ಬಗ್ಗೆ, ನಿರ್ದಿಷ್ಟವಾಗಿ ಚಕ್ರ ಧ್ಯಾನದ ಬಗ್ಗೆ ಬೋಧಿಸಲಾಗುತ್ತದೆ. ಈ ಬಗೆಯ ಧ್ಯಾನದ ಬೋಧನೆಯು ಗೊತ್ತಿರುವವರಿಗೆ ಹಾಗೂ ತಂತ್ರಶಾಸ್ತ್ರವನ್ನು ಆಚರಿಸುವವರಿಗೆ ಹಾಗೂ ಯೋಗಿಗಳಿಗೆ ಹೋಲಿಸಿದರೆ ಸೀಮಿತವಾಗಿರುತ್ತದೆ, ಆದರೆ ಜಿಜ್ಞಾಸುವಿನ ಈ ಮುಂಚಿನ ಧ್ಯಾನದ ಚರ್ಯೆಗಳಿಗಿಂತ ವಿಷದವಾಗಿರುತ್ತದೆ. ಇದನ್ನು ದೇವತೆಯನ್ನು ಧ್ಯಾನ ಹಾಗೂ ಆರಾಧನೆಯ ಉದ್ದೇಶದಿಂದ "ಹೃದಯ"ದೊಳಗಿರುವ ಚಕ್ರದಲ್ಲಿ ಪ್ರತಿಷ್ಠಾಪಿಸಲು ಬಳಸುವ ಕುಂಡಲಿನಿ ಯೋಗದ ಒಂದು ವಿಧವೆಂದು ಪರಿಗಣಿಸುತ್ತಾರೆ.
ಮಧುಸೂದನ ಸರಸ್ವತಿಯವರು ಗೀತೆಯ ಮೊದಲ ಆರು ಅಧ್ಯಾಯಗಳನ್ನು ಕರ್ಮ ಯೋಗಕ್ಕೆ ಸಂಬಂಧಪಟ್ಟದ್ದೆಂದು, ಮಧ್ಯದ ಆರು ಅಧ್ಯಾಯಗಳು ಭಕ್ತಿ ಯೋಗಕ್ಕೆ ಸಂಬಂಧಪಟ್ಟದ್ದೆಂದು, ಹಾಗೂ ಕೊನೆಯ ಆರು ಜ್ಞಾನಕ್ಕೆ ಸಂಬಂಧಪಟ್ಟುದೆಂದು ಗೀತೆಯನ್ನು ಮೂರು ಭಾಗಗಳಾಗಿ ವಿಭಜಿಸಿದರು. ಇತರ ವ್ಯಾಖ್ಯಾನಕಾರರು ಪ್ರತಿ ಅಧ್ಯಾಯಕ್ಕೆ ಪ್ರತ್ಯೇಕ 'ಯೋಗ'ವನ್ನು ಆರೋಪಿಸಿ, ಹದಿನೆಂಟು ವಿವಿಧ ಯೋಗಗಳನ್ನು ವರ್ಣಿಸಿದ್ದಾರೆ.
1989ರಲ್ಲಿ, ವ್ಯಾಟಿಕನ್‌ ಸಿಟಿಯು ಝೆನ್‌ ಮತ್ತು ಯೋಗದಂತಹಾ ಪೂರ್ವದ ಧ್ಯಾನದ ಆಚರಣೆಗಳು "ಅಸಾಂಪ್ರದಾಯಿಕ ಧಾರ್ಮಿಕ ಸಂಸ್ಥೆಗಳಾಗಿ ಅವನತಿ ಹೊಂದುವ ಸಾಧ್ಯತೆ ಇದೆ" ಎಂದು ಘೋಷಿಸಿತು. ವ್ಯಾಟಿಕನ್‌ ಸಿಟಿಯ ಈ ಹೇಳಿಕೆಯ ಹೊರತಾಗಿಯೂ, ಅನೇಕ ರೋಮನ್‌ ಕ್ಯಾಥೊಲಿಕರು ಯೋಗ, ಬೌದ್ಧಧರ್ಮ ಮತ್ತು ಹಿಂದೂ ಧರ್ಮಗಳ ಅಂಶಗಳನ್ನು ತಮ್ಮ ಧಾರ್ಮಿಕ ಚಟುವಟಿಕೆಗಳಲ್ಲಿ ಬಳಸುತ್ತಲೇ ಇದ್ದಾರೆ.
ಜೈನರ ಪ್ರಾಚೀನ ಶಾಸ್ತ್ರೀಯ ಗ್ರಂಥಗಳು ಹಾಗೂ ಆಚಾರಾಂಗ ಸೂತ್ರ ಮತ್ತು ನಿಯಮಸಾರ, ತತ್ವಾರ್ಥಸೂತ್ರ ದಂತಹಾ ಗ್ರಂಥಗಳು ಯೋಗವನ್ನು ಪಾಮರರು ಹಾಗೂ ತಪಸ್ವಿಗಳಿಬ್ಬರಿಗೂ ಅನ್ವಯಿಸುವ ಜೀವನಶೈಲಿ ಎಂದು ಸೂಚಿಸಿರುವ ಪ್ರಸ್ತಾಪಗಳಿವೆ. ಯೋಗದ ಜೈನರ ಕಲ್ಪನೆಯನ್ನು ಮತ್ತಷ್ಟು ವಿಷದವಾಗಿ ವಿವರಿಸಿದ ನಂತರದ ಗ್ರಂಥಗಳೆಂದರೆ:
2009ರ ಮೇನಲ್ಲಿ, ಟರ್ಕಿಯ ಅಲಿ ಬರ್ದಕೋಗ್ಲು ಎಂಬ ಧಾರ್ಮಿಕ ವ್ಯವಹಾರಗಳ ನಿರ್ದೇಶನಾಲಯವು ಅತಿರೇಕತೆಯನ್ನು ಉತ್ತೇಜಿಸುವ ಉದ್ಯಮವೆಂದು ಯೋಗದ ವಾಣಿಜ್ಯ ಉದ್ಯಮವನ್ನು ಕಡೆಗಣಿಸಿತು-ಇದಕ್ಕೆ ಕಾರಣವೇನೆಂದರೆ ಯೋಗದ ಆಚರಣೆಯು ಬಹುಶಃ ಇಸ್ಲಾಂನಲ್ಲಿ ಭಾಗವಹಿಸುವಿಕೆಯನ್ನು ನಾಶಗೊಳಿಸುತ್ತಿದೆಯೆಂದು ಹಾಗೂ ಇಸ್ಲಾಂಗೆ ಸ್ಪರ್ಧೆ ನೀಡುತ್ತಿದೆಯೆಂದು ಬಂದ ಟೀಕೆಗಳು .
ಈ ಪಂಥದ ದೃಷ್ಟಿ ಕೋನದಲ್ಲಿ ಉತ್ತುಂಗ ಸ್ಥಿತಿಯು ವಿಶ್ವದ ವೈವಿಧ್ಯತೆಗಳ ಅನುಭವಗಳನ್ನು ಮಿಥ್ಯೆಯೆನ್ನುವುದಿಲ್ಲ. ಈ ದೈನಂದಿನ ವಿಶ್ವವು ವಾಸ್ತವ. ಇದು ಮಾತ್ರವಲ್ಲ, ಉತ್ತುಂಗ ಸ್ಥಿತಿಯೆನ್ನುವುದು ವಿಶ್ವದಲ್ಲಿರುವ ಜೀವಿಗಳಲ್ಲಿ ಕೆಲವು ಜೀವಿಗಳು ತಮ್ಮನ್ನು ತಾವು ಅರಿತುಕೊಳ್ಳುವುದು ಮಾತ್ರ; ಎಲ್ಲಾ ವ್ಯಕ್ತಿಗಳಲ್ಲಿರುವ ಅಂಶ ಸಾರ್ವತ್ರಿಕವಾದುದದಲ್ಲ.
ಪತಂಜಲಿಯ ಗ್ರಂಥಗಳು "ಅಷ್ಟಾಂಗ ಯೋಗ" ಎಂದು ಕರೆಯಲಾದ ವ್ಯವಸ್ಥೆಗೆ ಸಹಾ ತಳಹದಿಯಾದವು. ಈ ಎಂಟು-ಅಂಗಗಳ ಕಲ್ಪನೆಯು 2ನೇ ಗ್ರಂಥದ 29ನೇ ಸೂತ್ರದಿಂದ ವ್ಯುತ್ಪನ್ನವಾಗಿದೆಯಲ್ಲದೇ ಇಂದು ಬೋಧಿಸಲಾಗುತ್ತಿರುವ ಕಾರ್ಯತಃ ರಾಜಯೋಗದ ಪ್ರತಿ ರೂಪದ ಜೀವಾಳ ಲಕ್ಷಣವು ಇದೇ ಆಗಿದೆ.
ಭಗವದ್ಗೀತೆಯು , ಯೋಗ ಎಂಬ ಪದವನ್ನು ಬಹಳ ವ್ಯಾಪಕ ಅರ್ಥಗಳಲ್ಲಿ ಬಳಸುತ್ತದೆ. ಪೂರ್ಣ ಅಧ್ಯಾಯವೊಂದನ್ನೇ ಧ್ಯಾನದೊಂದಿಗೆ ಸಾಂಪ್ರದಾಯಿಕ ಯೋಗದ ಆಚರಣೆಯ ಬಗ್ಗೆ ಮುಡಿಪಾಗಿಟ್ಟಿರುವುದಲ್ಲದೇ, ಇದು ಯೋಗದ ಮೂರು ಪ್ರಧಾನ ವಿಧಗಳನ್ನು ಪರಿಚಯಿಸುತ್ತದೆ :
ದೇಹ ಮತ್ತು ಮನಸ್ಸುಗಳ, ಆತ್ಮ ಮತ್ತು ಪರಮಾತ್ಮರ ಕೂದುವಿಕೆಯೆ-ಸೇರುವಿಕೆಯೆ ಯೋಗ. ಯೋಗವು ದೈಹಿಕ-ಮಾನಸಿಕ-ಆಧ್ಯಾತ್ಮಿಕ ಅಬ್ಯಾಸ.ಯೋಗಕ್ಕೆ ಯಾವುದೇ ಧರ್ಮ-ಜಾತಿ-ವರ್ಣ--ಇತ್ಯಾದಿಗಳ ಬೇಧವಿಲ್ಲ.ಆಸಕ್ತಿ ಇರುವ ಯಾರೂ ಅಭ್ಯಸಿಸಬಹುದು.
ಧ್ಯಾನದ ಮೂಲಕ ಪ್ರಜ್ಞೆಯ ಉನ್ನತ ಹಂತಗಳನ್ನು ಅನುಭವಿಸುವುದರ ತಂತ್ರಗಳನ್ನು ಶ್ರಮಣಿಕ/ಶ್ರಮಾಣಿಕ್‌/ಶ್ರೌತ/ಶೃತಿ ಮತ್ತು ಉಪನಿಷತ್ತುಗಳ ಸಂಪ್ರದಾಯಗಳಲ್ಲಿ ಅಭಿವೃದ್ಧಿಪಡಿಸಲಾಗಿತ್ತು.
ಭಾರತ ಸನಾತನ ಸಂಸ್ಕೃತಿಯಲ್ಲಿ ಸೂತ್ರ-ಆಗಮಗಳಿಗೆ ತನ್ನದೇ ಆದ ಇತಿಹಾಸವಿದೆ. ಅತಿ ಮುಖ್ಯವಾದ ಸೂತ್ರಗಳಲ್ಲಿ ಪತಂಜಲಿ ಮಹರ್ಷಿಯ "ಯೋಗ ಸೂತ್ರ"ವೂ ಒಂದು." ಪತಂಜಲಿ ಮಹರ್ಷಿಯನ್ನು ಯೋಗದ
ಪಿತಾಮಹ ಎಂದು ಕರೆಯುತ್ತಾರೆ,ಹಾಗು ಪತಂಜಲಿಯನ್ನು ಭಕ್ತಿಯಿಂದ ಈ ಶ್ಲೋಕದೊಂದಿಗೆ ಪ್ರಾರ್ಥಿಸುತ್ತಾರೆ.
ಇಂಟರ್ವ್ಯೂ ವಿತ್ ದಿ ವ್ಯಾಂಪೈರ್‌ ಬಿಡುಗಡೆಯಾದ ನಂತರ, ಇಪ್ಪತ್ತನೆಯ ಶತಮಾನದ ಮೊದಲ ನಾಲ್ಕು ದಶಕಗಳ ಕಥೆಯನ್ನಾಧರಿಸಿ 1994ರಲ್ಲಿ ತೆರೆಕಂಡ ಚಲನಚಿತ್ರ ಲೆಜೆಂಡ್ಸ್‌ ಆಫ್‌ ದಿ ಫಾಲ್‌ ನಲ್ಲಿ ಬ್ರ್ಯಾಡ್‌ ಪಿಟ್‌ ಅಭಿನಯಿಸಿದರು. ಬ್ರ್ಯಾಡ್‌ ಪಿಟ್‌ ಅವರು ಕರ್ನಲ್‌ ವಿಲಿಯಮ್ ಲಡ್ಲೋ ನ ಪುತ್ರ ಟ್ರಿಸ್ಟಾನ್‌ ಲಡ್ಲೋನ ಪಾತ್ರ ನಿರ್ವಹಿಸಿದರು. ಈ ಚಿತ್ರದಲ್ಲಿ ಐಡ್ಯಾನ್‌ ಕ್ವಿನ್‌ ಮತ್ತು ಹೆನ್ರಿ ಥಾಮಸ್‌ ಅವರು ಬ್ರ್ಯಾಡ್‌ ಪಿಟ್‌ ಸಹೋದರರ ಪಾತ್ರ ನಿರ್ವಹಿಸಿದರು. ಈ ಚಲನಚಿತ್ರ ಸಾರ್ವತ್ರಿಕವಾಗಿ ಸ್ವೀಕೃತವಾಗದಿದ್ದರೂ, ಹಲವು ಚಲನಚಿತ್ರ ವಿಮರ್ಶಕರು ಬ್ರ್ಯಾಡ್‌ ಪಿಟ್‌ರ ನಟನೆಯನ್ನು ಶ್ಲಾಘಿಸಿದರು. ನ್ಯೂ ಯಾರ್ಕ್‌ ಟೈಮ್ಸ್ ‌ನ ಜೇನೆಟ್‌ ಮಾಸ್ಲಿನ್‌, "ಬ್ರ್ಯಾಡ್‌ ಪಿಟ್‌ರ ನಟನೆ ಮತ್ತು ಭಾವಭಂಗಿಗಳು ಸಂಪೂರ್ಣವಾಗಿ ಮನಮಿಡಿಯುವಂತಿದ್ದರೂ, ಒಟ್ಟು ಚಲನಚಿತ್ರ ಪೊಳ್ಳುತನದಿಂದ ಕೂಡಿರುವುದು ಖೇದಕರ" ಎಂದರು. ಡೆಸರ್ಟ್‌ ನ್ಯೂಸ್‌ ಇನ್ನೂ ಒಂದು ಹೆಜ್ಜೆ ಮುಂದೆ ಹೋಗಿ, ಲೆಜೆಂಡ್ಸ್‌ ಆಫ್ ದಿ ಫಾಲ್‌ ಚಲನಚಿತ್ರ ದೊಡ್ಡ ತೆರೆಯಲ್ಲಿ ಬ್ರ್ಯಾಡ್‌ ಪಿಟ್‌ರ ಪ್ರಣಯ ನಾಯಕನ ಸ್ಥಾನವನ್ನು ಇನ್ನಷ್ಟು ಭದ್ರಗೊಳಿಸಲಿದೆ ಎಂದು ಭವಿಷ್ಯವಾಣಿ ನುಡಿಯಿತು. ಈ ಪಾತ್ರದ ಅಭಿನಯಕ್ಕಾಗಿ ಬ್ರ್ಯಾಡ್‌ ಪಿಟ್‌ ಅವರು ಮೊದಲ ಬಾರಿಗೆ ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿ‌ ಅತ್ಯುತ್ತಮ ನಟ ವಿಭಾಗದಲ್ಲಿ ನಾಮನಿರ್ದೇಶನವನ್ನು ಪಡೆದರು.
ಖ್ಯಾತ ನಟಿ ಗ್ವಿನೆತ್‌ ಪಾಲ್ಟ್ರೋರೊಂದಿಗಿನ ಬ್ರ್ಯಾಡ್ ಪಿಟ್‌ ಸಂಬಂಧ ಎಲ್ಲರ ಗಮನ ಸೆಳೆದಿತ್ತು, ಆದರೆ ಇನ್ನೊರ್ವ ನಟಿ ಜೆನಿಫರ್ ಅನಿಸ್ಟನ್‌ರನ್ನು ಬ್ರ್ಯಾಡ್‌ ಪಿಟ್‌ ವಿವಾಹವಾದರೂ, ಅದು ಐದು ವರ್ಷಗಳಿಗಿಂತ ಹೆಚ್ಚು ಕಾಲ ಬಾಳಲಿಲ್ಲ. 2009ರಂದಿನಿಂದ, ನಟಿ ಏಂಜೆಲಿನಾ ಜೋಲೀರೊಂದಿಗೆ ಬ್ರ್ಯಾಡ್ ಪಿಟ್ ವಾಸಿಸುತ್ತಿದ್ದಾರೆ, ಜೋಲೀ ಜೊತೆ ಅವರ ಈ ಸಂಬಂಧ ವಿಶ್ವಾದ್ಯಂತ ಮಾಧ್ಯಮಗಳ ಗಮನವನ್ನು ಸೆಳೆದಿದೆ. ಬ್ರ್ಯಾಡ್‌ ಪಿಟ್‌ ಮತ್ತು ಏಂಜೆಲಿನಾ ಜೋಲೀ ಅವರು ಮ್ಯಾಡಾಕ್ಸ್‌, ಜಹಾರಾ ಮತ್ತು ಪ್ಯಾಕ್ಸ್‌ ಎಂಬ ಮೂರು ಮಂದಿ ಮಕ್ಕಳನ್ನು ದತ್ತು ತೆಗೆದುಕೊಂಡಿದ್ದಾರೆ ಹಾಗೂ ಷಿಲೋ, ನಾಕ್ಸ್‌ ಮತ್ತು ವಿವಿಯೆನ್‌ ಎಂಬ ಮಕ್ಕಳಿಗೆ ಜನ್ಮವಿತ್ತಿದ್ದಾರೆ. ಬ್ರ್ಯಾಡ್‌ ಪಿಟ್‌ ಅವರು "ಪ್ಲ್ಯಾನ್‌ ಬಿ ಎಂಟರ್ಟೇನ್ಮೆಂಟ್‌" ಎಂಬ ಚಲನಚಿತ್ರ ನಿರ್ಮಾಣ ಸಂಸ್ಥೆಯ ಮಾಲೀಕರಾಗಿದ್ದು, 2007ರಲ್ಲಿ ಅತ್ಯುತ್ತಮ ಚಲನಚಿತ್ರ ವಿಭಾಗದಲ್ಲಿ ಅಕಾಡೆಮಿ ಪ್ರಶಸ್ತಿ ಗಳಿಸಿದ ಚಿತ್ರ ದಿ ಡಿಪಾರ್ಟೆಡ್‌ ಮತ್ತು ಇತರೆ ಚಲನಚಿತ್ರಗಳನ್ನು ಈ ಸಂಸ್ಥೆ ನಿರ್ಮಿಸಿದೆ. ಏಂಜೆಲಿನಾ ಜೋಲೀಯವರೊಂದಿಗೆ ತಮ್ಮ ಸಂಬಂಧವನ್ನಿಟ್ಟುಕೊಂಡಾಗಿನಿಂದಲೂ, ಬ್ರ್ಯಾಡ್‌ ಪಿಟ್‌ ಅವರು ಅಮೆರಿಕಾ ಸಂಯುಕ್ತ ಸಂಸ್ಥಾನ ಮತ್ತು ಅಂತರರಾಷ್ಟ್ರೀಯ ಮಟ್ಟದಲ್ಲಿ ಸಾಮಾಜಿಕ ಹಿತಾಸಕ್ತಿಯ ವಿಚಾರಗಳಲ್ಲಿ ತಮ್ಮನ್ನು ಹೆಚ್ಚಾಗಿ ತೊಡಗಿಸಿಕೊಂಡಿದ್ದಾರೆ.
ಬ್ರ್ಯಾಡ್‌ ಪಿಟ್‌ರಿಗೆ ವಾಸ್ತುಶಿಲ್ಪದಲ್ಲಿ ಪ್ರಾಜ್ಞ ಆಸಕ್ತಿಯಿದೆ. 2006ರಲ್ಲಿ ಮೇಕ್‌ ಇಟ್‌ ರೈಟ್‌ ಫೌಂಡೇಷನ್‌ನ್ನು ಸ್ಥಾಪಿಸಲು ಅವರ ಈ ಆಸಕ್ತಿ ಕ್ಷೇತ್ರ ಸಹಕಾರಿಯಾಯಿತು. ಹರಿಕೇನ್‌ ಕಟ್ರಿನಾದ ನಂತರ ನ್ಯೂ ಆರ್ಲಿಯನ್ಸ್‌ನ ನೈನ್ತ್‌ ವಾರ್ಡ್‌ನಲ್ಲಿ 150 ಹೊಸ ಮನೆಗಳನ್ನು ನಿರ್ಮಿಸುವ ಉದ್ದೇಶದಿಂದ ಗೃಹ ನಿರ್ಮಾಣ ಪರಿಣತರ ಗುಂಪನ್ನು ಒಗ್ಗೂಡಿಸಿದರು. ಬಾಳಿಕೆ ಮತ್ತು ನಿರ್ವಹಣಾ ಸಾಮರ್ಥ್ಯದ ಮೇಲೆ ಒತ್ತು ಕೊಟ್ಟು ಈ ಮನೆಗಳನ್ನು ವಿನ್ಯಾಸ ಮಾಡಲಾಗಿದೆ. ಈ ಯೋಜನೆಯಲ್ಲಿ ಗ್ಲೊಬಲ್‌ ಗ್ರೀನ್‌ ಎಂಬ ಪರಿಸರ ಪರ ಸಂಘಟನೆ ಮತ್ತು ಹದಿಮೂರು ವಾಸ್ತುಶಿಲ್ಪ ಉದ್ದಿಮೆಗಳು ಸೇರಿಕೊಂಡಿವೆ, ಈ ಪೈಕಿ ಇವುಗಳಲ್ಲಿ ಹಲವು ಉದ್ದಿಮೆಗಳು ತಮ್ಮ ಸೇವೆಗಳನ್ನು ದಾನದ ರೂಪದಲ್ಲಿ ಸಲ್ಲಿಸಲು ಮುಂದಾಗಿದ್ದವು. ಬ್ರ್ಯಾಡ್‌ ಪಿಟ್‌ ಮತ್ತು ಲೋಕೋಪಕಾರಿ ಸ್ಟೀವ್‌ ಬಿಂಗ್‌ ತಲಾ $ಐದು ದಶಲಕ್ಷ ದಾನ ಮಾಡಲು ಬದ್ಧರಾಗಿದ್ದಾರೆ. ಮೊದಲ ಆರು ಗೃಹಗಳ ನಿರ್ಮಾಣವು ಅಕ್ಟೋಬರ್‌ 2008ರಲ್ಲಿ ಪೂರ್ಣಗೊಂಡಿತು. ಹಸಿರು ಗೃಹನಿರ್ಮಾಣದ ಕಲ್ಪನೆಯನ್ನು ಒಂದು ರಾಷ್ಟ್ರೀಯ ಮಾದರಿಯಾಗಿ ಪರಿಚಯಿಸಲು, . ರಾಷ್ಟ್ರಪತಿ ಬರಾಕ್ ಒಬಾಮಾ ಮತ್ತು ಹೌಸ್‌ ಆಫ್ ರೆಪ್ರೆಸೆಂಟೇಟಿವ್ಸ್‌ ನ್ಯಾನ್ಸಿ ಪೆಲೊಸಿ ಅವರೊಂದಿಗೆ ಸಭೆಗಳನ್ನು ನಡೆಸಿ, ಸಂಯುಕ್ತ ಹಣಬೆಂಬಲದ ಸಾಧ್ಯತೆಗಳ ಬಗ್ಗೆಯೂ ಚರ್ಚೆ ನಡೆಸಿದರು.
ಬ್ರ್ಯಾಡ್ ಪಿಟ್ ಅವರು ತಮ್ಮ ತೆರೆಯ ಮೇಲಿನ ನಟನಾ ವೃತ್ತಿಯನ್ನು 1987ರಲ್ಲಿ ನೋ ವೇ ಔಟ್‌, ನೋ ಮ್ಯಾನ್ಸ್‌ ಲ್ಯಾಂಡ್‌ ಮತ್ತು ಲೆಸ್‌ ದ್ಯಾನ್‌ ಜೀರೊ ಚಿತ್ರಗಳ ಮೂಲಕ ಆರಂಭಿಸಿದರು. ಆದರೆ ಅವರಿಗೆ ಈ ಚಿತ್ರಗಳಿಂದ ವಿಶೇಷ ಮನ್ನಣೆಯೇನೂ ಸಿಗಲಿಲ್ಲ. ಬ್ರ್ಯಾಡ್‌ ಪಿಟ್‌ ಅವರು ದೂರದರ್ಶನ ನಟನಾ ವೃತ್ತಿಯನ್ನು ನ ಸಾಂದರ್ಭಿಕ ಹಾಸ್ಯ ಕಾರ್ಯಕ್ರಮ ಗ್ರೋಯಿಂಗ್‌ ಪೇಯ್ನ್ಸ್‌ ಒಂದಿಗೆ ಆರಂಭಿಸಿದರು. ಡಿಸೆಂಬರ್‌ 1987 ಮತ್ತು ಫೆಬ್ರುವರಿ 1988ರ ನಡುವೆ ಅವರು ನ ಪ್ರೈಮ್‌ ಟೈಮ್‌ ಧಾರಾವಾಹಿ ಡಲ್ಲಾಸ್‌ ನಲ್ಲಿ, ಶಾಲೇನ್‌ ಮೆಕಾಲ್‌ನ ಪಾತ್ರ ಚಾರ್ಲೀ ವೇಡ್‌ನ ಪ್ರಿಯತಮನ ಪಾತ್ರವಹಿಸಿ, ನಾಲ್ಕು ಕಂತುಗಳಲ್ಲಿ ನಟಿಸಿದ್ದರು. ಬ್ರ್ಯಾಡ್‌ ಪಿಟ್‌ ತಮ್ಮ ಪಾತ್ರವನ್ನು "ಅಪಾರ ಹಣದ ನಡುವೆ ಸಿಕ್ಕಿಹಾಕಿಕೊಂಡ ಒಬ್ಬ ಹೆಡ್ಡ ಪ್ರಿಯತಮ" ಎಂದು ಬಣ್ಣಿಸಿದ್ದಾರೆ. ಆ ನಂತರ ಶಾಲೇನ್‌ ಮೆಕಾಲ್‌ ಜೊತೆಗೆ ನಿರ್ವಹಿಸಿದ ದೃಶ್ಯಗಳ ಬಗ್ಗೆ ಅವರು ಹೇಳಿದ್ದು: "ಆ ಅನುಭವವು ನಿಜಕ್ಕೂ ನನ್ನ ಹಸ್ತಗಳು ಬೆವತುಹೋಗುವಂತೆ ಮಾಡಿತು. ಅದೊಂದು ತರಹ ಸಂಭ್ರಮದ ಅನುಭವವಾಗಿತ್ತು, ಏಕೆಂದರೆ ನಾನು ಆಕೆಯನ್ನು ಈ ಹಿಂದೆ ಭೇಟಿಯಾಗೇ ಇರಲಿಲ್ಲ." 1988ರ ಕೊನೆಯಲ್ಲಿ, ಬ್ರ್ಯಾಡ್ ಪಿಟ್ ಅವರು ರವರ ಪೊಲೀಸ್‌ ನಾಟಕ 21 ಜಂಪ್‌ ಸ್ಟ್ರೀಟ್‌ ನಲ್ಲಿ ಅತಿಥಿ ನಟರಾಗಿ ಅಭಿನಯಿಸಿದರು.
ನಂತರದ ವರ್ಷ , ಲೊರೆನ್ಜೊ ಕಾರ್ಕಾಟೆರಾ ಅವರ ಕಾದಂಬರಿ ಆಧಾರಿತ ಅದೇ ಹೆಸರಿನ ಕಾನೂನಿನ ಕಥಾ ಹಂದರವುಳ್ಳ ಚಲನಚಿತ್ರ ಸ್ಲೀಪರ್ಸ್‌ ನಲ್ಲಿ ಕೆವಿನ್‌ ಬ್ಯಾಕನ್‌ ಮತ್ತು ರಾಬರ್ಟ್‌ ಡಿ ನಿರೊರೊಂದಿಗೆ ಬ್ರ್ಯಾಡ್ ಪಿಟ್ ನಟಿಸಿದರು. ಆದರೆ, ಈ ಚಲನಚಿತ್ರ ಹೀನಾಯ ಸೋಲು ಕಂಡಿತು. 1997ರಲ್ಲಿ ಬಿಡುಗಡೆಯಾದ ದಿ ಡೆವಿಲ್ಸ್‌ ಓನ್‌ ಚಲನಚಿತ್ರದಲ್ಲಿ ಬ್ರ್ಯಾಡ್‌ ಪಿಟ್‌ ಒಬ್ಬ ಐರಿಷ್ ರಿಪಬ್ಲಿಕನ್‌ ಆರ್ಮಿಯ ರೋರಿ ಡೆವನಿ ಎಂಬ ಆತಂಕವಾದಿಯ ಪಾತ್ರದಲ್ಲಿ ಹ್ಯಾರಿಸನ್‌ ಫೊರ್ಡ್ ಎದುರು ನಟಿಸಿದರು. ಈ ಚಲನಚಿತ್ರಕ್ಕಾಗಿ ಬ್ರ್ಯಾಡ್‌ ಪಿಟ್‌ ಐರಿಷ್ ಉಚ್ಚಾರಣಾ ಶೈಲಿ ಯನ್ನು ಕಲಿಯಬೇಕಾಗಿತ್ತು. ಇದೇ ವರ್ಷ, ಜೀನ್‌ ಜಾಕ್ಸ್‌ ಅನಾಡ್‌ರ ಚಲನಚಿತ್ರ ಸೆವೆನ್‌ ಇಯರ್ಸ್‌ ಇನ್‌ ಟಿಬೆಟ್‌ ನಲ್ಲಿ ಬ್ರ್ಯಾಡ್‌ ಪಿಟ್‌ ಆಸ್ಟ್ರಿಯನ್‌ ಪರ್ವತಾರೋಹಿ ಹೀನ್ರಿಕ್‌ ಹ್ಯಾರರ್‌ ಪಾತ್ರವನ್ನು ನಿರ್ವಹಿಸಿದರು. ಈ ಪಾತ್ರಕ್ಕಾಗಿ ಬ್ರ್ಯಾಡ್‌ ಪಿಟ್‌ ಹಲವು ತಿಂಗಳುಗಳ ಕಾಲ ತರಬೇತಿ ಪಡೆದರು. ಇದರಲ್ಲಿ, ಅವರು ಪೋಷಕ ನಟ ಡೇವಿಡ್‌ ಥೂಲಿಸ್‌ರೊಂದಿಗೆ, ಕ್ಯಾಲಿಫೋರ್ನಿಯಾ ಮತ್ತು ಆಲ್ಪ್ಸ್‌ಗಳಲ್ಲಿ ಬಂಡೆ ಹತ್ತುವುದನ್ನು ಒಳಗೊಂಡ ಪರ್ವತಾರೋಹಣ ಮತ್ತು ಟ್ರೆಕಿಂಗ್‌ ಗಳಲ್ಲಿ ಗಮನಾರ್ಹ ಅಭ್ಯಾಸದ ಅಗತ್ಯವಿತ್ತು.
ದಲ್ಲಿಯೂ ಸಹ ಬ್ರ್ಯಾಡ್‌ ಪಿಟ್‌ ಕಾಣಿಸಿಕೊಂಡರು. ಇದು ಕೊಲೆ ಆರೋಪದ ಮೇಲೆ ಮರಣದಂಡನೆ ಎದುರಿಸುತ್ತಿರುವ ಒರ್ವ ಅನ್ಯಾಯಕ್ಕೊಳಗಾದ ಹದಿಹರೆಯದವನ ಕಥೆಯನ್ನು ಆಧರಿಸಿದ ಚಲನಚಿತ್ರವಾಗಿದೆ. ಈ ಚಿತ್ರದಲ್ಲಿ, ಓಡಿಹೋಗಲೆತ್ನಿಸುವ ಯುವತಿಯ ಗುಣದೋಷಗಳನ್ನು ತನ್ನ ಸ್ವಾರ್ಥಕ್ಕಾಗಿ ಬಳಸಿಕೊಂಡ ಮಾದಕದ್ರವ್ಯ ವ್ಯಸನಿ ಬಿಲ್ಲಿ ಕ್ಯಾಂಟನ್‌ನ ಪಾತ್ರವನ್ನು ಬ್ರ್ಯಾಡ್ ಪಿಟ್ ನಿರ್ವಹಿಸಿದರು. ಇಲ್ಲಿ ಯುವತಿಯ ಪಾತ್ರದಲ್ಲಿ ನಟಿ ಜೂಲಿಯೆಟ್‌ ಲ್ಯೂಯಿಸ್‌ ಕಾಣಿಸಿಕೊಂಡಿದ್ದಾರೆ. ಈ ಚಲನಚಿತ್ರ ಕುರಿತು, "ನುಣುಚಿಕೊಳ್ಳುವ ಸ್ವಭಾವದ ಆಕೆಯ ಒಬ್ಬ ನೀಚ ಪ್ರಿಯತಮನಾಗಿ ಬ್ರ್ಯಾಡ್‌ ಪಿಟ್‌ ಸೊಗಸಾಗಿ ಅಭಿನಯಿಸಿದ್ದಾನೆ; ಕೇಡಿಬುದ್ಧಿಯುಳ್ಳ ಜಾನ್ ಕೂಗರ್‌ ಮೆಲೆನ್‌ಕ್ಯಾಂಪ್‌ ತರಹ, ಇವನು ನಿಜಕ್ಕೂ ಭೀತಿಕಾರಕ" ಎಂದು ಎಂಟರ್ಟೇನ್ಮೆಂಟ್‌ ವೀಕ್ಲಿ ಯ ವಿಮರ್ಶಕರೊಬ್ಬರು ಬರೆದಿದ್ದಾರೆ. ಅದೇ ವರ್ಷ ಕೆಲವೇ ದಿನಗಳ ಕಾಲ ಪ್ರಸಾರವಾದ ನ ನಾಟಕ ಸರಣಿ ಗ್ಲೋರಿ ಡೇಸ್‌ ನಲ್ಲಿ ಅವರು ನಟಿಸಿದ್ದರು, ಆದರೆ ಇದು ಕೇವಲ ಆರು ಕಂತುಗಳವರೆಗೆ ಮಾತ್ರ ಪ್ರಸಾರ ಕಂಡಿತ್ತು, ಜೊತೆಗೆ ದ ದೂರದರ್ಶನ ಚಲನಚಿತ್ರ ದಿ ಇಮೇಜ್‌ ನಲ್ಲಿ ಪೋಷಕ ನಟನ ಪಾತ್ರ ನಿರ್ವಹಿಸಿದರು.
ಅದೇ ವರ್ಷ ಮತ್ತೂ ಮುಂದೆ ಹೋಗಿ, ಯುಗೋಸ್ಲಾವಿಯಾ-. ಸಹ-ನಿರ್ಮಾಣದ ದಿ ಡಾರ್ಕ್‌ ಸೈಡ್‌ ಆಫ್ ದಿ ಸನ್‌ ಚಲನಚಿತ್ರದಲ್ಲಿ ಮೊದಲ ಬಾರಿಗೆ ನಾಯಕ ನಟನ ಪಾತ್ರ ನಿರ್ವಹಿಸಿದರು. ಈ ಚಿತ್ರದಲ್ಲಿ ಚರ್ಮರೋಗದಿಂದ ಬಳಲುತ್ತಿದ್ದು, ಅದರ ವಾಸಿಗಾಗಿ ತನ್ನ ಕುಟುಂಬದವರಿಂದ ಎಡ್ರಿಯಾಟಿಕ್‌ಗೆ ಒಯ್ಯಲ್ಪಟ್ಟ ಒಬ್ಬ ಅಮೆರಿಕನ್‌ ಯುವಕನ ಪಾತ್ರವನ್ನು ನಿರ್ವಹಿಸಿದರು. ಕ್ರೋಯೇಷಿಯಾ ಸ್ವಾತಂತ್ರ್ಯ ಯುದ್ಧ ನಡೆದ ಕಾರಣ ಈ ಚಲನಚಿತ್ರ ಅರ್ಧದಲ್ಲೇ ಸ್ಥಗಿತಗೊಂಡಿತ್ತು, 1997ರ ತನಕ ಅದು ಬಿಡುಗಡೆಯಾಗಿರಲಿಲ್ಲ. 1989ರಲ್ಲಿ, ಬ್ರ್ಯಾಡ್‌ ಪಿಟ್‌ ಎರಡು ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡರು. ಮೊದಲನೆಯದು ಹಾಸ್ಯ ಪ್ರಧಾನ ಚಲನಚಿತ್ರ ಹ್ಯಾಪಿ ಟುಗೆದರ್‌ , ಇದರಲ್ಲಿ ಪೋಷಕ ನಟನ ಪಾತ್ರದಲ್ಲಿ ಕಾಣಿಸಿಕೊಂಡರೆ, ಎರಡನೆಯ ಕಟಿಂಗ್‌ ಕ್ಲಾಸ್‌ ಎಂಬ ಭಯಾನಕ ಚಲನಚಿತ್ರದಲ್ಲಿ ಪ್ರಧಾನ ಪಾತ್ರದಲ್ಲಿ ಕಾಣಿಸಿಕೊಂಡರು, ಅಲ್ಲದೆ ಇದು ಚಿತ್ರಮಂದಿರವನ್ನು ತಲುಪಿದ ಅವರ ಮೊದಲ ಚಲನಚಿತ್ರವೂ ಆಗಿದೆ. ದೂರದರ್ಶನದಲ್ಲಿ ಪ್ರಸಾರವಾದ ಹೆಡ್‌ ಆಫ್‌ ದಿ ಕ್ಲಾಸ್‌, ಫ್ರೆಡೀಸ್‌ ನೈಟ್‌ಮೇರ್ಸ್‌, ಥರ್ಟಿ-ಸಮ್‌ತಿಂಗ್‌, ಮತ್ತು ಗ್ರೋಯಿಂಗ್‌ ಪೇಯ್ನ್ಸ್‌ ಧಾರಾವಾಹಿಗಳಲ್ಲಿ ಅತಿಥಿ ನಟರಾಗಿ ಕಾಣಿಸಿಕೊಂಡರು.
ವಿಶ್ವಾದ್ಯಂತ ಮಾನವವಾದಿ ಧ್ಯೇಯಗಳನ್ನು ಬೆಂಬಲಿಸಲು 2006ರ ಸೆಪ್ಟೆಂಬರ್‌ ತಿಂಗಳಲ್ಲಿ ಬ್ರ್ಯಾಡ್‌ ಪಿಟ್‌ ಮತ್ತು ಏಂಜೆಲಿನಾ ಜೋಲೀ, ಜೋಲೀ-ಪಿಟ್‌ ಫೌಂಡೇಷನ್‌ ಎಂಬ ಒಂದು ದತ್ತಿ ಸಂಘಟನೆಯನ್ನು ಸ್ಥಾಪಿಸಿದರು. ಈ ಪ್ರತಿಷ್ಠಾನ ಆರಂಭದಲ್ಲಿ ಗ್ಲೋಬಲ್‌ ಆಕ್ಷನ್‌ ಫಾರ್‌ ಚಿಲ್ಡ್ರೆನ್‌ ಮತ್ತು ಡಾಕ್ಟರ್ಸ್‌ ವಿತೌಟ್‌ ಬಾರ್ಡರ್ಸ್‌ಗೆ ತಲಾ $1 ದಶಲಕ್ಷ ದಾನಗಳನ್ನು ನೀಡಿತು. ತರುವಾಯ ತಿಂಗಳು, ಅಮೆರಿಕನ್‌ ಪತ್ರಕರ್ತ ದಿವಂಗತ ಡೇನಿಯಲ್‌ ಪರ್ಲ್‌ ಸ್ಮರಣಾರ್ಥವಾಗಿ ರಚಿಸಲಾದ ಸಂಘಟನೆಯಾದ ಡೇನಿಯಲ್‌ ಪರ್ಲ್‌ ಸಂಸ್ಥೆಗೆ ಜೋಲೀ-ಪಿಟ್‌ ಪ್ರತಿಷ್ಠಾನವು $100,000 ದಾನ ಮಾಡಿತು. ಸಂಯುಕ್ತ ದಾಖಲೆಗಳ ಪ್ರಕಾರ, 2006ರಲ್ಲಿ, ಬ್ರ್ಯಾಡ್‌ ಪಿಟ್‌ ಮತ್ತು ಏಂಜೆಲಿನಾ ಜೋಲೀ ಅವರು ತಮ್ಮ ಪ್ರತಿಷ್ಠಾನಕ್ಕೆ $8.5 ದಶಲಕ್ಷದ ಮೊತ್ತವನ್ನು ನೀಡಿದರು; 2006ರಲ್ಲಿ $2.4 ದಶಲಕ್ಷ ಮತ್ತು 2007ರಲ್ಲಿ $3.4 ದಶಲಕ್ಷ ಮೊತ್ತವನ್ನು ದಾನ ಮಾಡಿದರು. ಜೂನ್‌ 2009ರಲ್ಲಿ, ಸೇನೆ ಮತ್ತು ತಾಲಿಬಾನ್‌ ಆತಂಕವಾದಿಗಳ ನಡುವಿನ ಕದನದಲ್ಲಿ ನಿರಾಶ್ರಿತರಾದ ಪಾಕಿಸ್ತಾನಿಗಳಿಗೆ ಸಹಾಯವಾಗಲೆಂದು . ನಿರಾಶ್ರಿತ ನಿಯೋಗಕ್ಕೆ ಜೋಲೀ-ಪಿಟ್‌ ಪ್ರತಿಷ್ಠಾನ $1 ದಶಲಕ್ಷ ಮೊತ್ತವನ್ನು ದಾನ ಮಾಡಿತು.
ಥೆಲ್ಮಾ ಅಂಡ್‌ ಲೂಯಿಸ್‌ ನ ಯಶಸ್ಸಿನ ನಂತರ, 1991ರಲ್ಲಿ ಕ್ಯಾಧರೀನ್‌ ಕೀನರ್‌ ಮತ್ತು ನಿಕ್ ಕೇವ್ ಜೊತೆ ಜಾನಿ ಸ್ವೀಡ್‌ ಎಂಬ ಕಡಿಮೆ ಬಜೆಟ್‌ನ ಚಲನಚಿತ್ರದಲ್ಲಿ ಬ್ರ್ಯಾಡ್‌ ಪಿಟ್‌ ನಟಿಸಿದರು, ಈ ಚಿತ್ರ ಒಬ್ಬ ಮಹತ್ವಾಕಾಂಕ್ಷಿ ರಾಕ್ ಗಾಯಕನ ಕುರಿತಾಗಿದೆ. 1992ರಲ್ಲಿ ಅವರು ಕೂಲ್‌ ವರ್ಲ್ಡ್‌ ನಲ್ಲಿ ಕಾಣಿಸಿಕೊಂಡರು. ಆ ನಂತರ ರಾಬರ್ಟ್‌ ರೆಡ್ಫರ್ಡ್‌ರ ಎ ರಿವರ್ ರನ್ಸ್‌ ಥ್ರೂ ಇಟ್‌ ಎಂಬ ಜೀವನಚರಿತ್ರೆ ಆಧಾರಿತ ಚಲನಚಿತ್ರದಲ್ಲಿ ಪಾಲ್‌ ಮೆಕ್ಲೀನ್‌ ಪಾತ್ರ ನಿರ್ವಹಿಸಿದರು. ಈ ಪಾತ್ರದ ನಿರ್ವಹಣೆಯು ಬ್ರ್ಯಾಡ್‌ ಪಿಟ್‌ರವರ ವೃತಿ ಜೀವನಕ್ಕೆ ಹೊಸ ತಿರುವು ನೀಡಿತೆಂದು ಹೇಳಲಾಗಿದೆ. ಈ ಚಲನಚಿತ್ರದಲ್ಲಿ ನಟಿಸುವಾಗ ತಮ್ಮ ಮೇಲೆ ಸ್ವಲ್ಪ ಒತ್ತಡವಿತ್ತೆಂದು ಅವರು ಒಪ್ಪಿಕೊಂಡಿದ್ದಾರೆ. ಇದು ತಮ್ಮ ಅತಿ "ಸತ್ವಹೀನ ನಟನೆಗಳಲ್ಲೊಂದು" ಎಂದು ಅವರೇ ಹೇಳಿದ್ದರೂ."ಅಂತಿಮವಾಗಿ, ಎಲ್ಲರ ಗಮನವು ತಮಗೇ ಸಂದದ್ದು ಬಹಳ ವಿಚಿತ್ರವೆನಿಸಿದೆ" ಎಂದಿದ್ದಾರೆ. ರೆಡ್ಫರ್ಡ್‌ರೊಂದಿಗೆ ಕಾರ್ಯನಿರ್ವಹಿಸಿದ ಬಗ್ಗೆ ಕೇಳಿದಾಗ, "ಅದು ಟೆನಿಸ್‌ ಆಟದಂತೆ; ನಿಮಗಿಂತಲೂ ಸಬಲರ ಜೊತೆ ಆಡಿದಾಗ ನಿಮ್ಮ ಆಟವೂ ಉತ್ತಮವಾಗುತ್ತದೆ." ಎಂದು ಬ್ರ್ಯಾಡ್‌ ಪಿಟ್‌ ಹೇಳಿದ್ದಾರೆ.
1994ರಲ್ಲಿ ಬ್ರ್ಯಾಡ್‌ ಪಿಟ್‌ ಅವರು ಇಂಟರ್ವ್ಯೂ ವಿತ್ ದಿ ವ್ಯಾಂಪೈರ್‌ ಎಂಬ ಚಲನಚಿತ್ರದಲ್ಲಿ ಲೂಯಿಸ್‌ ಡೆ ಪಾಯಿಂಟ್‌ ಡು ಲ್ಯಾಕ್‌ ಎಂಬ ರಕ್ತಪಿಶಾಚಿ ಬಾವಲಿಯ ಪಾತ್ರ ನಿರ್ವಹಿಸಿದ್ದು, ಅವರ ವೃತ್ತಿ ಜೀವನಕ್ಕೆ ಗಮನಾರ್ಹ ತಿರುವು ನೀಡಿತು. ಈ ಚಿತ್ರ ಆನ್‌ ರೈಸ್‌ ರವರು 1976ರಲ್ಲಿ ಬರೆದ ಇದೇ ಹೆಸರಿನ ಕಾದಂಬರಿಯನ್ನು ಆಧರಿಸಿದೆ. ಈ ಚಿತ್ರಕ್ಕೆ ಪಿಟ್ ಅಲ್ಲದೆ ಟಾಮ್‌ ಕ್ರ್ಯೂಸ್‌, ಕರ್ಸ್ಟನ್‌ ಡನ್ಸ್ಟ್‌, ಕ್ರಿಸ್ಚಿಯನ್ ಸ್ಲೇಟರ್‌ ಮತ್ತು ಆಂಟೊನಿಯೊ ಬ್ಯಾಂಡೆರಾಸ್‌ ಅವರನ್ನು ಒಳಗೊಂಡ ತಾರಾಗಣವಿದೆ. 1995ರ ನಡೆದ ಸಮಾರಂಭದಲ್ಲಿ ಎರಡು ಚಲನಚಿತ್ರ ಪ್ರಶಸ್ತಿಗಳನ್ನುಗಳನ್ನು ಗಳಿಸಿದರೂ, ಅವರ ನಟನೆ ಮಾತ್ರ ಜನರ ಮೆಚ್ಚುಗೆ ಸಂಪಾದಿಸಿರಲಿಲ್ಲ. ಡಲ್ಲಾಸ್‌ ಅಬ್ಸರ್ವರ್‌ ಪ್ರಕಾರ "ಬ್ರ್ಯಾಡ್‌ ಪಿಟ್‌ ಅವರೇ ಸಮಸ್ಯೆಯ ಹೆಚ್ಚುಪಾಲು. ಪಿಟ್‌ ಅವರ ಜಂಬದ ವರ್ತನೆ, ಒಡ್ಡುತನಗಳು ನಿರ್ದೇಶಕರಿಗೆ ಹಿಡಿಸದಿದ್ದರೂ, ಅವರ ಸ್ನೇಹಪರ ಶೈಲಿ ಮತ್ತು ಆಹ್ಲಾದಕರ ನಟನೆ ಹಿಡಿಸಿದೆ. ಆದರೆ ಆಂತರಿಕ ಯಾತನೆ ಅಥವಾ ಸ್ವ-ಅರಿವನ್ನು ಪ್ರತಿಬಿಂಬಿಸುವಂತದ್ದು ಅವರಲ್ಲೇನೂ ಇದ್ದಂತಿಲ್ಲ, ಹಾಗಾಗಿ ಅವರೊಬ್ಬ ನೀರಸ ಲೂಯಿಸ್‌."
ಬ್ರ್ಯಾಡ್‌ ಪಿಟ್‌, ಜೆನಿಫರ್‌ ಅನಿಸ್ಡನ್‌ ಮತ್ತು ಪ್ಯಾರಾಮೌಂಟ್‌ ಪಿಕ್ಚರ್ಸ್‌ ಬ್ರ್ಯಾಡ್ ಗ್ರೇ ಅವರೊಂದಿಗೆ ಜೊತೆಗೂಡಿ 2002ರಲ್ಲಿ ಪ್ಲ್ಯಾನ್‌ ಬಿ ಎಂಟರ್ಟೇನ್ಮೆಂಟ್‌ ಎಂಬ ಚಲನಚಿತ್ರ ನಿರ್ಮಾಣ ಸಂಸ್ಥೆಯನ್ನು ಸ್ಥಾಪಿಸಿದರು. 2005ರಿಂದ, ಜೆನಿಫರ್‌ ಅನಿಸ್ಟನ್‌ ಮತ್ತು ಬ್ರ್ಯಾಡ್ ಗ್ರೇ ಬ್ರ್ಯಾಡ್‌ ಪಿಟ್‌ರ ಪಾಲುದಾರರಾಗಿಲ್ಲ. ಜಾನಿ ಡೆಪ್‌ ನಟಿಸಿದ ಚಾರ್ಲೀ ಅಂಡ್‌ ದಿ ಚಾಕೊಲೇಟ್‌ ಫ್ಯಾಕ್ಟರಿ , ದಿ ಅಸಾಸಿನೇಷನ್‌ ಆಫ್‌ ಜೆಸ್‌ ಜೇಮ್ಸ್‌ ಬೈ ದಿ ಕವರ್ಡ್‌ ರಾಬರ್ಟ್‌ ಫೊರ್ಡ್‌ ಮತ್ತು ಏಂಜೆಲಿನಾ ಜೋಲೀ ನಟಿಸಿದ ಎ ಮೈಟಿ ಹಾರ್ಟ್‌ ಚಲನಚಿತ್ರಗಳನ್ನು ಈ ಸಂಸ್ಥೆ ನಿರ್ಮಿಸಿದೆ. ಇನ್ನೂ ಮುಂದೆ ಹೋಗಿ, 2007ರಲ್ಲಿ ಅತ್ಯುತ್ತಮ ಚಲನಚಿತ್ರ ಪ್ರಶಸ್ತಿ ಗಳಿಸಿದ ದಿ ಡಿಪೋರ್ಟೆಡ್‌ ನ ನಿರ್ಮಾಣದಲ್ಲಿ ಪ್ಲ್ಯಾನ್‌ ಯ ಪಾಲುದಾರಿಕೆಯೂ ಇತ್ತು. ಬ್ರ್ಯಾಡ್ ಪಿಟ್‌ ಈ ಚಿತ್ರದ ನಿರ್ಮಾಪಕರೆಂದು ತೆರೆ ಮೇಲೆ ಕಾಣಿಸಲಾಯಿತಾದರೂ, ಆಸ್ಕರ್‌ ಪ್ರಶಸ್ತಿಗಾಗಿ ಕೇವಲ ಗ್ರಹಾಮ್‌ ಕಿಂಗ್ ಮಾತ್ರ ಅರ್ಹರೆಂದು ತೀರ್ಮಾನಿಸಲಾಯಿತು. ಸಂದರ್ಶನಗಳಲ್ಲಿ ಬ್ರ್ಯಾಡ್‌ ಪಿಟ್‌ ತಮ್ಮ ನಿರ್ಮಾಣ ಸಂಸ್ಥೆಯ ಬಗ್ಗೆ ಚರ್ಚಿಸಲು ಇಷ್ಟಪಡಲಿಲ್ಲ.
ಅವರ ಮುಂದಿನ ಚಲನಚಿತ್ರ ಅಲೆಜಾಂಡ್ರೊ ಗಾಂಜೆಲೆಜ್‌ ಇನಾರಿಟುರ ಸಮಗ್ರ ಚಿತ್ರಕಥೆಯುಳ್ಳ ಬಾಬೆಲ್ ‌ನಲ್ಲಿ ಕೇಟ್ ಬ್ಲ್ಯಾಂಚೆಟ್‌ರೊಂದಿಗೆ ಅಭಿನಯಿಸಿದರು . ಈ ಚಲನಚಿತ್ರದಲ್ಲಿ ಅವರ ನಟನೆಯನ್ನು ವಿಮರ್ಶಕರು ಮೆಚ್ಚಿದರು, ಮತ್ತು ಬ್ರ್ಯಾಡ್ ಪಿಟ್ ನಂಬಲಾರ್ಹ ಮತ್ತು ಚಲನಚಿತ್ರಕ್ಕೆ ಅವರು ದೃಶ್ಯತೆಯನ್ನು ನೀಡಿದರು ಎಂದು ಸಿಯೆಟ್ಲ್‌ ಪೋಸ್ಟ್‌-ಇಂಟೆಲಿಜೆನ್ಸರ್‌ ನಂಬಿದೆ. ಇದನ್ನೇ ಬ್ರ್ಯಾಡ್‌ ಪಿಟ್‌ , "ತಮ್ಮ ವೃತ್ತಿಯಲ್ಲಿ ಅತ್ಯುತ್ತಮ ನಿರ್ಧಾರಗಳಲ್ಲೊಂದು" ಎಂದು ಹೇಳಿದ್ದಾರೆ. ಈ ಚಿತ್ರವನ್ನು 2006 ಕಾನ್‌ ಚಲನಚಿತ್ರೋತ್ಸವ ‌ನಲ್ಲಿ ವಿಶೇಷ ಪ್ರದರ್ಶನವೊಂದರಲ್ಲಿ ಪ್ರದರ್ಶಿಸಲಾಯಿತು. ಆ ನಂತರ 2006 ಟೊರಂಟೊ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲೂ ಪ್ರದರ್ಶಿಸಲಾಯಿತು. ಬಾಬೆಲ್‌ ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿ‌ನ ಅತ್ಯುತ್ತಮ ನಾಟಕ ಪ್ರಶಸ್ತಿ ದೊರಕಿತು; ಅಲ್ಲದೆ ಬ್ರ್ಯಾಡ್‌ ಪಿಟ್‌ ಅವರು ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿ ಅತ್ಯುತ್ತಮ ಪೋಷಕ ನಟ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡರು. ಈ ಚಲನಚಿತ್ರವು ಒಟ್ಟು ಏಳು ಅಕಾಡೆಮಿ ಪ್ರಶಸ್ತಿಗಳು ಮತ್ತು ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿ‌ ನಾಮನಿರ್ದೇಶನಗಳನ್ನು ಗಳಿಸಿತು.
2005ರಲ್ಲಿ ಆರಂಭವಾದ ಏಂಜೆಲಿನಾ ಜೋಲೀಯೊಂದಿಗಿನ ಸಂಬಂಧವು ಪ್ರಪಂಚದಲ್ಲಿ ಬಹಳ ವರದಿಯಾದ ಖ್ಯಾತರ ಕಥೆಗಳಲ್ಲಿ ಒಂದಾಗಿತ್ತು. 2006ರ ಆರಂಭದಲ್ಲಿ ಏಂಜಲೀನಾ ಜೋಲೀ ಗರ್ಭಿಣಿಯಾದದ್ದು ಖಚಿತಪಡಿಸಿದ ಬಳಿಕ, ಈ ಜೋಡಿಯ ಸುತ್ತಲೂ ಸುತ್ತಿಕೊಂಡ ಅಭೂತಪೂರ್ವ ಮಾಧ್ಯಮ ಪ್ರಚೋದನೆಯು ಹುಚ್ಚುತನದ ಪರಮಾವಧಿಯಾಯಿತು. "ಬ್ರ್ಯಾಂಜೆಲಿನಾ ಜ್ವರ" ಎಂದು ರಾಯ್ಟರ್ಸ್‌ ಅವರ ಕಥೆಯಲ್ಲಿ ಬಣ್ಣಿಸಿದ್ದಾರೆ. ಮಾಧ್ಯಮದಿಂದ ತಪ್ಪಿಸಿಕೊಳ್ಳಲು, ತಮ್ಮ ಮಗಳು ಷಿಲೋಳ ಜನನಕ್ಕಾಗಿ ಜೋಡಿಯು ನಮೀಬಿಯಾಗೆ ಹೋಯಿತು. ಈ ಬೆಳವಣಿಗೆಯನ್ನು "ಯೇಸುಕ್ರಿಸ್ತ ಹುಟ್ಟಿದ ನಂತರದಿಂದ ಅತ್ಯಂತ ನಿರೀಕ್ಷಿತ ಶಿಶು ಇದು" ಎಂದು ಮಾಧ್ಯಮಗಳು ಬಣ್ಣಿಸಿದವು. ಎರಡು ವರ್ಷಗಳ ನಂತರ ಏಂಜೆಲಿನಾ ಜೋಲೀ ಮತ್ತೆ ಎರಡನೆಯ ಬಾರಿ ಗರ್ಭಿಣಿಯಾದಾಗ ಮಾಧ್ಯಮಗಳು ಉನ್ಮತ್ತ ಸ್ಥಿತಿ ತಲುಪಿದ್ದವು. ನೈಸ್‌ನ ಸಮುದ್ರದ ಪಕ್ಕದ ಆಸ್ಪತ್ರೆಯಲ್ಲಿ ಏಂಜೆಲಿನಾ ಜೋಲೀ ಕಳೆದ ಎರಡು ವಾರಗಳ ಕಾಲವೂ ಸಹ ವರದಿಗಾರರು ಮತ್ತು ಛಾಯಾಗ್ರಾಹರು ಜನನದ ಬಗ್ಗೆ ವರದಿ ಮಾಡಲು ಪಾದಚಾರಿ ಪಥದಲ್ಲಿ ಠಿಕಾಣಿ ಹೂಡಿದ್ದರು.
2004ರ . ರಾಷ್ಟ್ರಪತಿ ಚುನಾವಣೆಯಲ್ಲಿ ಮತ ಚಲಾಯಿಸಲು ವಿದ್ಯಾರ್ಥಿಗಳನ್ನು ಪ್ರೋತ್ಸಾಹಿಸಲು, ಅಕ್ಟೋಬರ್‌ 2004ರಲ್ಲಿ ಬ್ರ್ಯಾಡ್‌ ಪಿಟ್‌ ಮಿಸ್ಸೂರಿ ವಿಶ್ಯವಿದ್ಯಾನಿಲಯ ಆವರಣಕ್ಕೆ ಭೇಟಿ ನೀಡಿದರು. ಚುನಾವಣೆಯಲ್ಲಿ ಅವರು ಜಾನ್‌ ಕೆರಿಯವರಿಗೆ ಬೆಂಬಲ ಸೂಚಿಸಿದರು. ಅ ನಂತರ, ಅಕ್ಟೋಬರ್‌ ತಿಂಗಳಲ್ಲಿ, ಭ್ರೂಣದ ಕಾಂಡಕೋಶ ಸಂಶೋಧನೆಗೆ ಅವರು ಸಾರ್ವಜನಿಕವಾಗಿ ಬೆಂಬಲ ಸೂಚಿಸಿದರು. ತಮ್ಮ ನಿಲುವನ್ನು ಸಮರ್ಥಿಸಿಕೊಂಡ ಅವರು "ಈ ಮಾರ್ಗಗಳನ್ನು ತೆರೆದಿಟ್ಟಿದ್ದೇವೆ ಎಂಬುದನ್ನು ನಾವು ಖಚಿತಪಡಿಸಿಕೊಳ್ಳಬೇಕು, ಹಾಗಾದಲ್ಲಿ ನಮ್ಮಲ್ಲಿರುವ ಅತ್ಯುತ್ತಮ ಮತ್ತು ಅತಿ ಪ್ರತಿಭಾನ್ವಿತರು ಪರಿಹಾರವನ್ನು ಕಂಡುಕೊಳ್ಳುತ್ತೇವೆಂಬ ನಂಬಿಕೆಯಿದ್ದವರು ಈ ಮಾರ್ಗಗಳಲ್ಲಿ ಹೋಗಲು ಸಾಧ್ಯ" ಎಂದರು. ಇದನ್ನು ಸಮರ್ಥಿಸಲು, ಅವರು 71 ಪ್ರಸ್ತಾಪ ಎಂಬ ಕ್ಯಾಲಿಫೋರ್ನಿಯಾ ಬ್ಯಾಲಟ್‌ ಕೊಡುಗೆಯನ್ನು ಮಂಜೂರು ಮಾಡಿದರು. ಈ ಪ್ರಸ್ತಾಪ ಕಾಂಡಕೋಶ ಸಂಶೋಧನೆಗೆ ಸಂಯುಕ್ತ ಸರ್ಕಾರ ಹಣಕಾಸು ಅನುದಾನ ಒದಗಿಸಲು ಅನುವು ಮಾಡಿಕೊಡುತ್ತದೆ.
ಫೈಟ್‌ ಕ್ಲಬ್‌ ನ ನಂತರ, 2000ರಲ್ಲಿ ಗಯ್‌ ರಿಚೀ ನಿರ್ದೇಶಿಸಿದ ದರೋಡೆಕೋರ ಚಲನಚಿತ್ರ ಸ್ನ್ಯಾಚ್‌ ನಲ್ಲಿ ಪಿಟ್‌ ಕಾಣಿಸಿಕೊಂಡರು. ಒಬ್ಬ ಐರಿಷ್‌ ಜಿಪ್ಸಿ ಬಾಕ್ಸರ್‌ ಆಗಿ ಅವರ ನಟನೆ ಮತ್ತು ಐರಿಷ್‌‌ ಉಚ್ಚಾರಣಾ ಶೈಲಿಯು ಟೀಕೆ ಮತ್ತು ಹೊಗಳಿಕೆಗಳೆರಡನ್ನೂ ಪಡೆಯಿತು. ಸ್ಯಾನ್‌ ಫ್ರ್ಯಾನ್ಸಿಸ್ಕೊ ಕ್ರಾನಿಕಲ್‌ ನ ಮಿಕ್‌ ಲಾಸಾಲ್‌ ಹೇಳಿದ್ದು, "ಬ್ರಿಟಿಷರೇ ಅರ್ಥಮಾಡಿಕೊಳ್ಳಲಾಗದಷ್ಟು ಅಸ್ಪಷ್ಟವಾದ ಐರಿಷ್‌ ಉಚ್ಚಾರಣಾ ಶೈಲಿಯನ್ನು ಹೊಂದಿದ ಐರಿಷ್ ಮನುಷ್ಯನ ಪಾತ್ರವನ್ನು ಬ್ರ್ಯಾಡ್ ಪಿಟ್ ಪರಿಪೂರ್ಣವಾಗಿ ನಿರ್ವಹಿಸಿದ್ದಾರೆ. ಬ್ರ್ಯಾಡ್‌ ಪಿಟ್‌ರೊಂದಿಗೆ ನಮ್ಮ ಹಿಂದಿನ ಒಡನಾಟಗಳನ್ನೂ ಈ ಚಲನಚಿತ್ರ ತೋರಿಸುತ್ತದೆ. ಹಲವು ವರ್ಷಗಳ ಕಾಲ, ಆತ್ಮವಿಮರ್ಶೆ ಮಾಡಿಕೊಳ್ಳಬೇಕಾದಂತಹ ಪಾತ್ರಗಳಿಗೇ ಬ್ರ್ಯಾಡ್‌ ಪಿಟ್‌ ನಿರ್ಬಂಧಿಸಲ್ಪಟ್ಟಿದ್ದರು, ಆದರೆ ಇತ್ತೀಚೆಗೆ ಅವರು ತೀವ್ರ ನಗೆಯುಕ್ಕಿಸುವ ಹಾಸ್ಯಭರಿತ ಮತ್ತು ತೋರಿಕೆಯ ಸ್ನೇಹಶೀಲತೆಯುಳ್ಳ ಪಾತ್ರಗಳನ್ನು ಕಂಡುಕೊಂಡಿದ್ದಾರೆ. "
ನಂತರದ ವರ್ಷ , ಸಾಹಸ-ಹಾಸ್ಯ ಮಿಶ್ರಿತ ಕಥೆಯುಳ್ಳ ಚಲನಚಿತ್ರ ಮಿಸ್ಟರ್‌ ಅಂಡ್‌ ಮಿಸೆಸ್‌ ಸ್ಮಿತ್‌ ನಲ್ಲಿ ಬ್ರ್ಯಾಡ್ ಪಿಟ್ ನಟಿಸಿದರು. ಡೊಗ್‌ ಲೀಮನ್‌ ನಿರ್ದೇಶಿಸಿದ ಈ ಚಲನಚಿತ್ರವು, ರಹಸ್ಯವಾಗಿ ಪರಸ್ಪರ ಕೊಲ್ಲಲು ನಿಯೋಜಿತರಾಗಿರುವ ಬೇಸರಗೊಂಡ ವಿವಾಹಿತ ಜೋಡಿಯೊಂದರ ಕಥೆಯನ್ನು ಹೇಳುತ್ತದೆ. ಇದರಲ್ಲಿ ಬ್ರ್ಯಾಡ್‌ ಪಿಟ್‌ 'ಜಾನ್‌ ಸ್ಮಿತ್‌' ಪಾತ್ರಧಾರಿಯಾಗಿ ಏಂಜೆಲಿನಾ ಜೋಲೀಯೊಂದಿಗೆ ನಟಿಸಿದರು. ಈ ಚಿತ್ರವು ಮಿಶ್ರ ವಿಮರ್ಶೆಗಳನ್ನು ಪಡೆದರೂ ಇವರಿಬ್ಬರ ನಡುವಿನ 'ಕೆಮಿಸ್ಟ್ರಿ'ಯ ಕಾರಣ ಒಟ್ಟಾರೆ ಪ್ರಶಂಸೆ ಪಡೆಯಿತು. "ಕಥೆಯು ಅಡ್ಡಾದಿಡ್ಡಿಯಾಗಿದೆಯೆನಿಸಿದರೂ, ಅದರ ನಿರೂಪಣೆಯ ವೇಗ ಮತ್ತು ತೆರೆಯ ಮೇಲೆ ನಟ-ನಟಿಯ ಅದ್ಭುತ ಕೆಮಿಸ್ಟ್ರಿಯಿಂದಾಗಿ ಒಟ್ಟು ಚಲನಚಿತ್ರ ಮೋಡಿ ಮಾಡುತ್ತದೆ" ಎಂದು ಸ್ಟಾರ್ ಟ್ರಿಬ್ಯೂನ್‌ ಬಣ್ಣಿಸಿದೆ. ವಿಶ್ವಾದ್ಯಂತ $478 ದಶಲಕ್ಷ ಸಂಪಾದಿಸಿದ ಈ ಚಲನಚಿತ್ರ 2005ರಲ್ಲಿನ ಅತಿ ಯಶಸ್ವೀ ಚಲನಚಿತ್ರಗಳಲ್ಲಿ ಒಂದಾಗಿದೆ.
2008ರ ನಂತರ, ಬ್ರ್ಯಾಡ್‌ ಪಿಟ್‌ರ ನಟನೆಯಿರುವ ಚಲನಚಿತ್ರಗಳಲ್ಲಿ, ಆಗಸ್ಟ್‌ 2009ರಲ್ಲಿ ಬಿಡುಗಡೆಯಾದ ಕ್ವೆಂಟಿನ್‌ ಟರಂಟಿನೊರವರ ಇನ್ಗ್ಲೋರಿಯಸ್‌ ಬಾಸ್ಟರ್ಡ್ಸ್ ಸಹ ಒಂದು. ಈ ಚಲನಚಿತ್ರವನ್ನು 2009 ಕಾನ್ ಚಿತ್ರೋತ್ಸವನ ವಿಶೇಷ ಪ್ರಸ್ತುತಿಯೊಂದರಲ್ಲಿ ಪ್ರದರ್ಶಿಸಲಾಯಿತು. ಜರ್ಮನಿ-ಆಕ್ರಮಿಸಿದ ಫ್ರಾನ್ಸ್‌ನಲ್ಲಿ ‌ನಾಜಿಗಳ ವಿರುದ್ಧ ಯುದ್ಧ ಮಾಡುತ್ತಿರುವ ಲೆಫ್ಟಿನೆಂಟ್‌ ಆಲ್ಡೊ ರೇಯ್ನ್‌ ಎಂಬ ಒಬ್ಬ ಅಮೆರಿಕನ್‌ ಹೋರಾಟಗಾರನ ಪಾತ್ರವನ್ನು ಬ್ರ್ಯಾಡ್ ಪಿಟ್ ವಹಿಸಿದ್ದರು. ಇದರ ಜೊತೆಗೆ, ಸೀನ್‌ ಪೆನ್‌ರೊಂದಿಗೆ, ಟೆರೆನ್ಸ್‌ ಮಲಿಕ್‌ ನಿರ್ದೇಶಿಸಿದ ದಿ ಟ್ರೀ ಆಫ್ ಲೈಫ್ ನಲ್ಲಿ ಕಾಣಿಸಿಕೊಳ್ಳಲಿದ್ದಾರೆ. ನಿಗೂಢ ಅಮೆಜಾನ್‌ ನಾಗರಿಕತೆಯನ್ನು ಆನ್ವೇಷಿಸಲು ಹೊರಟ ಒಬ್ಬ ಬ್ರಿಟಿಷ್‌ ಲಾಸ್ಟ್‌ ಸಿಟಿ ಆಫ್‌ ಜಡ್‌ ಎಂಬುದರಲ್ಲಿ ನಟಿಸಲು ಅವರೊಂದಿಗೆ ಒಪ್ಪಂದ ಮಾಡಿಯಾಗಿದೆ. ಈ ಚಿತ್ರವು ಡೇವಿಡ್ ಗ್ರ್ಯಾನ್‌ರವರ ಇದೇ ಹೆಸರಿನ ಕೃತಿಯನ್ನಾಧರಿಸಿದೆ.
1998ರಲ್ಲಿ ತೆರೆಕಂಡ ಮೀಟ್‌ ಜೋ ಬ್ಲ್ಯಾಕ್‌ ಚಲನಚಿತ್ರದಲ್ಲಿ ಬ್ರ್ಯಾಡ್‌ ಪಿಟ್‌ರದು ನಾಯಕ ನಟನ ಪಾತ್ರವಾಗಿತ್ತು. ಈ ಚಿತ್ರದಲ್ಲಿ, ಮಾನವ ಏನೆಲ್ಲಾ ಬವಣೆಗಳನ್ನು ಅನುಭವಿಸುತ್ತಾನೆ ಎಂಬುದನ್ನು ಪ್ರಾಯೋಗಿಕವಾಗಿ ತಿಳಿದುಕೊಳ್ಳಲು ಪರಕಾಯ ಪ್ರವೇಶ ಮಾಡುವ ವ್ಯಕ್ತಿರೂಪದ ಪಾತ್ರವನ್ನು ನಿರ್ವಹಿಸಿದರು. ಈ ಚಲನಚಿತ್ರ ಮಿಶ್ರ ವಿಮರ್ಶೆಗಳನ್ನು ಪಡೆಯಿತು ಹಾಗೂ ಬ್ರ್ಯಾಡ್‌ ಪಿಟ್‌ರ ನಟನೆಯನ್ನು ಆಗಿಂದಾಗ್ಗೆ ಟೀಕಿಸಲಾಯಿತು. ಸ್ಯಾನ್‌ ಫ್ರ್ಯಾನ್ಸಿಸ್ಕೊ ಕ್ರಾನಿಕಲ್‌ ನ ಮಿಕ್‌ ಲಾಸಾಲ್‌ ವಿಮರ್ಶಿಸಿದ್ದು ಹೀಗೆ, "ಬ್ರ್ಯಾಡ್‌ ಪಿಟ್‌ರ ಅಭಿನಯ ಕಳಪೆಯಾಗಿತ್ತಷ್ಟೇ ಅಲ್ಲ. ಅದು ನೋವುಂಟು ಮಾಡುತ್ತದೆ. ಸಾವು ಮತ್ತು ನಿತ್ಯತೆಯ ರಹಸ್ಯಗಳ ಬಗ್ಗೆ ತಮಗೆ ಎಲ್ಲವೂ ತಿಳಿದಿದೆಯೆಂಬುದನ್ನು ಪ್ರೇಕ್ಷಕರನ್ನು ನಂಬಿಸಲು ಹೊರಟಿರುವ ಬ್ರ್ಯಾಡ್‌ ಪಿಟ್ ಅವರು ಜಡ ಮುಖ ಮತ್ತು ಹೊಳಪು ಕಣ್ಣುಗಳೊಂದಿಗೆ ಪ್ರಯಾಸಪಡುತ್ತಿರುವುದನ್ನು ನೋಡಲು ಯಾತನೆಯಾಗುತ್ತದೆ."
ಜಾರ್ಜ್‌ ಕ್ಲೂನಿ ಮೊದಲ ಬಾರಿಗೆ ನಿರ್ದೇಶಿಸಿದ ಚಿತ್ರ ಕನ್ಫೆಷನ್ಸ್ ಆಫ್ ಎ ಡೇಂಜರಸ್‌ ಮೈಂಡ್‌ ನಲ್ಲಿ ಬ್ರ್ಯಾಡ್‌ ಪಿಟ್‌ರದು ಸಣ್ಣ ಪಾತ್ರವಾಗಿತ್ತು, ಮತ್ತು ಯ ಜ್ಯಾಕ್ಯಾಸ್‌ ನ ಒಂದು ಕಂತಿನಲ್ಲಿ ಅವರು ಕಾಣಿಸಿಕೊಂಡರಲ್ಲದೆ, ಪಿಟ್ ಮತ್ತು ಇತರ ನಟರು ಗೊರಿಲ್ಲಾ ಸೂಟು ಧರಿಸಿ ಲಾಸ್ ಏಂಜಲೆಸ್‌ನ ಬೀದಿಗಳಲ್ಲಿ ಹುಚ್ಚಾಬಟ್ಟೆ ಓಡಿದರು, ಆ ನಂತರ ಜ್ಯಾಕ್ಯಾಸ್‌ ಕಂತಿನಲ್ಲಿ ಬ್ರ್ಯಾಡ್‌ ಪಿಟ್‌ ತಮ್ಮದೇ ಅಪಹರಣದ ನಾಟಕದಲ್ಲಿ ಪಾಲ್ಗೊಂಡರು. ಬ್ರ್ಯಾಡ್ ಪಿಟ್ ಮೊದಲ ಬಾರಿಗೆ ಧ್ವನಿದಾನ ಮಾಡಿದ್ದು 2003ರಲ್ಲಿ. ಡ್ರೀಮ್‌ವರ್ಕ್ಸ್‌ ನಿರ್ಮಾಣದ ಆನಿಮೇಟೆಡ್‌ ಚಿತ್ರ ಸಿನ್ಬಾದ್‌: ಲೆಜೆಂಡ್‌ ಆಫ್‌ ದಿ ಸೆವೆನ್‌ ಸೀಸ್‌ ಮತ್ತು ಆನಿಮೇಟೆಡ್‌ ದೂರದರ್ಶನ ಸರಣಿ ಕಿಂಗ್‌ ಆಫ್‌ ದಿ ಹಿಲ್‌ ನ ಒಂದು ಕಂತಿನಲ್ಲಿ ಬೂಮ್ಹಾವರ್‌ನ ಸಹೋದರ ಪ್ಯಾಚ್‌ಗಾಗಿ ತಮ್ಮ ಧ್ವನಿದಾನ ಮಾಡಿದರು.
1980ರ ದಶಕದ ಉತ್ತರಾರ್ಧದಲ್ಲಿ ಮತ್ತು 1990ರ ದಶಕದಲ್ಲಿ, ರಾಬಿನ್‌ ಗಿವೆನ್ಸ್‌ , ಜಿಲ್‌ ಸ್ಕೊಲೆನ್‌ ಮತ್ತು ಜೂಲಿಯೆಟ್‌ ಲೂಯಿಸ್‌ ಸೇರಿದಂತೆ, ತಮ್ಮೊಂದಿಗೆ ನಟಿಸಿದ ಹಲವು ನಾಯಕಿ ನಟಿಯರೊಂದಿಗೆ ಬ್ರ್ಯಾಡ್‌ ಪಿಟ್‌ ಸಂಬಂಧಗಳನ್ನು ಬೆಳೆಸಿಕೊಂಡಿದ್ದರು. ಬ್ರ್ಯಾಡ್‌ ಪಿಟ್‌ರೊಂದಿಗೆ ವಿಹರಿಸಲಾರಂಭಿಸಿದಾಗ, ಜೂಲಿಯೆಟ್‌ ಹದಿನಾರು ವರ್ಷ ವಯಸ್ಕರಾಗಿದ್ದು, ಬ್ರ್ಯಾಡ್ ಪಿಟ್‌ಗಿಂತಲೂ ಹತ್ತು ವರ್ಷ ಕಿರಿಯರಾಗಿದ್ದರು. ತಮ್ಮ ಸೆವೆನ್‌ ಪೋಷಕ ನಟಿ ಗ್ವಿನೆತ್‌ ಪಾಲ್ಟ್ರೊರೊಂದಿಗೆ ಬಹಳಷ್ಟು ಪ್ರಚಾರ ಪಡೆದ ಪ್ರಣಯ-ಪ್ರಸಂಗ ಮತ್ತು ನಿಶ್ಚಿತಾರ್ಥವೂ ಆಗಿತ್ತು. ಇವರಿಬ್ಬರೂ 1995ರಿಂದ 1997ರ ತನಕ ವಿಹರಿಸಿದ್ದರು.
1991ರಲ್ಲಿ ಬಿಡುಗಡೆಯಾದ ಬ್ರ್ಯಾಡ್‌ ಪಿಟ್‌ರ ಮುಂದಿನ ಚಲನಚಿತ್ರ ಅಕ್ರಾಸ್‌ ದಿ ಟ್ರ್ಯಾಕ್ಸ್‌‌ ನಲ್ಲಿ ಅವರದ್ದು ಜೋ ಮಲೊನಿ ಎಂಬ ಒಬ್ಬ ಪ್ರೌಢಶಾಲಾ ಓಟಗಾರನ ಪಾತ್ರ. ಈ ಪಾತ್ರವು, ರಿಕಿ ಸ್ಕ್ರೋಡರ್‌ ಅಭಿನಯದ ತನ್ನ ಅಪರಾಧಿ ಸಹೋದರನ ಜೊತೆ ವ್ಯವಹರಿಸುವ ಕುರಿತಾಗಿದೆ. 1991ರಲ್ಲಿ ಬಿಡುಗಡೆಯಾದ 'ರೋಡ್‌ ಮೂವೀ' ಥೆಲ್ಮಾ ಅಂಡ್ ಲೂಯಿಸ್‌ ಚಲನಚಿತ್ರದಲ್ಲಿ ಬ್ರ್ಯಾಡ್‌ ಪಿಟ್‌ ಪೋಷಕ ನಟನಾಗಿ ಸಾರ್ವಜನಿಕರ ಗಮನ ಸೆಳೆದರು. ಇದರಲ್ಲಿ ಗೀನಾ ಡೇವಿಸ್‌ ನಿರ್ವಹಿಸಿದ ಥೆಲ್ಮಾ ಪಾತ್ರದೊಂದಿಗೆ ಸ್ನೇಹ ಬಳೆಸಿಕೊಂಡ . ಎಂಬ ಚಿಲ್ಲರೆ ಕಳ್ಳನ ಪಾತ್ರವನ್ನು ಬ್ರ್ಯಾಡ್ ಪಿಟ್ ‌ನಿರ್ವಹಿಸಿದರು. ಗೀನಾ ಡೇವಿಸ್‌ ಜೊತೆಗಿನ ಪ್ರಣಯ ದೃಶ್ಯದಿಂದಾಗಿ ಬ್ರ್ಯಾಡ್‌ ಪಿಟ್‌ ಒರ್ವ ಸೆಕ್ಸ್ ಸಿಂಬಲ್‌ ಆಗಿ ಗುರುತಿಸಲ್ಪಟ್ಟರು.
ಚಿತ್ರದ ನಾಯಕಿ ಜೂಲಿಯೆಟ್‌ ಲೂಯಿಸ್‌ ಜೊತೆ ಮತ್ತೆ ಸೇರಿ, 1993ರಲ್ಲಿ ಕ್ಯಾಲಿಫೋರ್ನಿಯಾ ಎಂಬ ರೋಡ್‌ ಚಲನಚಿತ್ರದಲ್ಲಿ ನಟಿಸಿದರು. ಇದರಲ್ಲಿ ಅವರು ಅರ್ಲಿ ಗ್ರೇಸ್‌ ಎಂಬ ಒಬ್ಬ ಸರಣಿ ಕೊಲೆಗಾರ ಹಾಗೂ ಜೂಲಿಯೆಟ್‌ ಲೂಯಿಸ್‌ ಪಾತ್ರದ ಮಾಜಿ ಪ್ರಿಯತಮನ ಪಾತ್ರವನ್ನು ನಿರ್ವಹಿಸಿದರು. ರೋಲಿಂಗ್ ಸ್ಟೋನ್ಸ್‌ ನ ಪೀಟರ್‌ ಟ್ರಾವರ್ಸ್‌ ತಮ್ಮ ವಿಮರ್ಶೆಯಲ್ಲಿ ಬ್ರ್ಯಾಡ್‌ ಪಿಟ್‌ ಅವರ ನಟನೆಯನ್ನು "ಅತ್ಯುತ್ತಮ, ಬಾಲಿಶ ಮೋಡಿ ಮತ್ತು ಅವರ ಬುಸುಗುಟ್ಟುವ ಧ್ವನಿಯು ಪಾತ್ರದ ಅಪಾಯಕಾರಿತನವನ್ನು ಹೊರಸೂಸುತ್ತದೆ" ಎಂದು ಬಣ್ಣಿಸಿದ್ದಾರೆ. ಅದೇ ವರ್ಷದ ಕೊನೆಯ ವೇಳೆಗೆ, ಬ್ರ್ಯಾಡ್‌ ಪಿಟ್‌ ಅವರು ಷೋವೆಸ್ಟ್‌ ನಾಳಿನ ಪುರುಷ ನಟ ಪ್ರಶಸ್ತಿ ಕೂಡ ಗೆದ್ದರು.
ಸೆಪ್ಟೆಂಬರ್‌ 2008ರಲ್ಲಿ, ಸಲಿಂಗ ವಿವಾಹವನ್ನು ಸಕ್ರಮಗೊಳಿಸಿದ ರಾಜ್ಯದ ಸರ್ವೋಚ್ಚ ನ್ಯಾಯಾಲಯದ ತೀರ್ಪನ್ನು ಬುಡಮೇಲು ಮಾಡುವ ಇಂಗಿತವನ್ನು ಹೊತ್ತ ಕ್ಯಾಲಿಫೋರ್ನಿಯಾದ 2008 ಬ್ಯಾಲಟ್‌ ಪ್ರತಿಪಾದನೆ ಪ್ರಸ್ತಾಪ- 8ನ್ನು ವಿರೋಧಿಸಲು ಬ್ರ್ಯಾಡ್‌ ಪಿಟ್‌ $100,000 ದಾನ ಮಾಡಿದರು. ಅವರ ನಿಲುವಿಗೆ ಕಾರಣವನ್ನೂ ತಿಳಿಸಿದರು. "ಏಕೆಂದರೆ, ಅವರು ಒಪ್ಪದಿದ್ದರೂ ಸಹ, ಪರರ ಜೀವನದ ಹಕ್ಕನ್ನು ನಿರಾಕರಿಸಲು ಯಾರಿಗೂ ಅಧಿಕಾರವಿಲ್ಲ. ಏಕೆಂದರೆ, ಪರರಿಗೆ ತೊಂದರೆಯಾಗದಂತೆ ತಮ್ಮ ಜೀವನವನ್ನು ನಿರ್ವಹಿಸಿಕೊಂಡು ಹೋಗಲು ಪ್ರತಿಯೊಬ್ಬರಿಗೂ ಅವರವರ ಹಕ್ಕುಗಳಿವೆ. ಅಮೆರಿಕಾದಲ್ಲಿ ತಾರತಮ್ಯಕ್ಕೆ ಸ್ಥಳವಿಲ್ಲ. ನನ್ನ ಮತವು ಸಮಾನತೆಯ ಪರ ಮತ್ತು ಪ್ರಸ್ತಾಪ-8ರ ವಿರುದ್ಧವಾಗಿ ಇರುತ್ತದೆ."
ಪ್ರೌಢಶಾಲಾ ಸಲಹೆಗಾರ್ತಿ ಜೇನ್ ಎಟಾ ಮತ್ತು ಲಾರಿ ಉದ್ದಿಮೆಯ ಮಾಲೀಕ ವಿಲಿಯಮ್ ಅಲ್ವಿನ್ ಪಿಟ್‌ ದಂಪತಿಯ ಮಗನಾಗಿ ಓಕ್ಲಹೋಮ ರಾಜ್ಯದ ಷಾನೀಯಲ್ಲಿ ಬ್ರ್ಯಾಡ್‌ ಪಿಟ್‌ ಜನಿಸಿದರು. ಅವರು ಹುಟ್ಟಿದ ಕೆಲವೇ ದಿನಗಳಲ್ಲಿ ಪಿಟ್ ಕುಟುಂಬವು ಮಿಸ್ಸೂರಿಯ ಸ್ಪ್ರಿಂಗ್‌ಫೀಲ್ಡ್‌ಗೆ ಸ್ಥಳಾಂತರಗೊಂಡಿತು, ಆ ಬಳಿಕ ಅವರ ಸೋದರ-ಸೋದರಿಯರಾದ ಡೊಗ್‌ ಮತ್ತು ಜ್ಯೂಲೀ ನೀಲ್‌ ರೊಂದಿಗೆ ಬ್ರ್ಯಾಡ್‌ ಪಿಟ್‌ ಬೆಳೆದರು. ಬಾಲ್ಯ ಜೀವನದುದ್ದಕ್ಕೂ ಅವರನ್ನು ಸಂಪ್ರದಾಯಶೀಲ ಸದರ್ನ್‌ ಬ್ಯಾಪ್ಟಿಸ್ಟ್‌ನಂತೆ ಬೆಳೆಸಲಾಯಿತು.
ವಿಲಿಯಂ ಬ್ರ್ಯಾಡ್ಲೇ "ಬ್ರ್ಯಾಡ್‌" ಪಿಟ್‌ ಒಬ್ಬ ಅಮೆರಿಕನ್‌ ನಟ ಮತ್ತು ಚಲನಚಿತ್ರ ನಿರ್ಮಾಪಕ. ವಿಶ್ವದ ಅತ್ಯಂತ ಆಕರ್ಷಕ ವ್ಯಕ್ತಿಗಳಲ್ಲಿ ಒಬ್ಬರು ಎಂಬ ಹಣೆಪಟ್ಟಿ ಅವರಿಗೆ ಕಟ್ಟಲಾಗಿರುವುದರಿಂದ, ತೆರೆಯಾಚೆಗಿನ ಅವರ ಜೀವನದ ಬಗ್ಗೆ ವರದಿ ಮಾಡುವತ್ತ ಮಾಧ್ಯಮಗಳು ಹೆಚ್ಚು ಆಸಕ್ತಿ ವಹಿಸಿವೆ. ಬ್ರ್ಯಾಡ್‌ ಪಿಟ್‌ ಅವರು ಎರಡು ಅಕಾಡೆಮಿ ಪ್ರಶಸ್ತಿಮತ್ತು ನಾಲ್ಕು ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿಗಳಿಗೆ ನಾಮನಿರ್ದೇಶನಗಳನ್ನು ಪಡೆದಿದ್ದು, ಇದರಲ್ಲಿ ಒಂದನ್ನು ಗೆದ್ದುಕೊಂಡಿದ್ದಾರೆ.
2005 ಸೂಪರ್‌ ಬೌಲ್‌ ಸಮಯದಲ್ಲಿ ಪ್ರಸಾರವಾದ ಹೈನೆಕೆನ್‌ ಜಾಹೀರಾತಿನಲ್ಲಿ ಅವರು ಕಾಣಿಸಿಕೊಂಡರು. ಮೂರು ಚಲನಚಿತ್ರಗಳಾದ ಸೆವೆನ್‌, ಫೈಟ್‌ ಕ್ಲಬ್ ‌ ಮತ್ತು ದಿ ಕ್ಯೂರಿಯಸ್‌ ಕೇಸ್‌ ಆಫ್‌ ಬೆಂಜಮಿನ್‌ ಬಟನ್‌ ನಲ್ಲಿ ಬ್ರ್ಯಾಡ್‌ ಪಿಟ್‌ನ್ನು ನಿರ್ದೇಶಿಸಿದ ಡೇವಿಡ್‌ ಫಿಂಜರ್‌ ಅವರೇ ಈ ಜಾಹೀರಾತನ್ನು ನಿರ್ದೇಶಿಸಿದರು. ಸಾಫ್ಟ್ ಬ್ಯಾಂಕ್‌ ಮತ್ತು ಎಡ್ವಿನ್‌ ಜೀನ್ಸ್‌ ಸೇರಿ, ಏಷ್ಯಾದ ಮಾರುಕಟ್ಟೆಗಾಗಿ ವಿನ್ಯಾಸ ಮಾಡಲಾದ ಹಲವು ದೂರದರ್ಶನ ಜಾಹೀರಾತುಗಳಲ್ಲಿ ಕಾಣಿಸಿಕೊಂಡರು.
ಬ್ರ್ಯಾಡ್‌ ಪಿಟ್‌ ಅವರು ಲಾಸ್‌ ಏಂಜಲೀಸ್‌ನಲ್ಲಿ ಜೀವನೋಪಾಯಕ್ಕಾಗಿ ಪ್ರಯಾಸಪಡುತ್ತಿದ್ದಾಗ, ವಿವಿಧ ಸಾಂದರ್ಭಿಕ ನೌಕರಿಗಳನ್ನು ಮಾಡಬೇಕಾಯಿತು. ತಮ್ಮ ನಟನಾ ತರಗತಿಗಳ ಶುಲ್ಕ ಪಾವತಿಸುವುದಕ್ಕಾಗಿ ಕಾರು ಚಾಲಕನ ಕೆಲಸದಿಂದ ಹಿಡಿದು, ಒಂದು ಎಲ್ ಪೊಲೊ ಲೊಕೊ ಕೋಳಿ ಮರಿಯಂತೆ ಪೋಷಾಕು ಧರಿಸಿ ಮಾಡುವಂತಹ ಕೆಲಸಗಳನ್ನೂ ಮಾಡಬೇಕಾಯಿತು. ಆ ನಂತರ ನಟನಾ ತರಬೇತುದಾರ ರಾಯ್‌ ಲಂಡನ್‌ ಅವರಲ್ಲಿ ನಟನೆ ಕುರಿತಾಗಿ ಅಧ್ಯಯನ ನಡೆಸಿದರು.
1951ರಲ್ಲಿ ಟೆನ್ನೆಸ್ಸೆ ವಿಲಿಯಮ್ಸ್‌‍ರವರ ಎ ಸ್ಟ್ರೀಟ್‌‍ಕಾರ್ ನೇಮ್ಡ್ ಡಿಸೈಯರ್ ನಾಟಕದ ರೂಪಾಂತರ ಕಾಜನ್ಸ್ ನಿರ್ದೇಶನದ ಚಿತ್ರದಲ್ಲಿ ಸ್ಟಾನ್ಲಿ ಕೊವಾಲ್ಸ್ಕಿ ಪಾತ್ರದಲ್ಲಿನ ಬ್ರಾಂಡೊರವರ ನಟನೆಯು ಅವರ ವೃತ್ತಿ ಜೀವನಕ್ಕೆ ಉತ್ತಮ ಬುನಾದಿಯನ್ನು ಹಾಕಿಕೊಟ್ಟಿತು. ಹಾಗೂ ಉತ್ತಮ ಹೆಸರು ಗಳಿಸಿಕೊಟ್ಟಿತು. ಈ ಪಾತ್ರದ ಅಭಿನಯಕ್ಕಾಗಿ ಇವರು ಅತ್ಯುತ್ತಮ ನಟ ಅಕಾಡೆಮಿ ಪ್ರಶಸ್ತಿಗೆ ನಾಮಾಂಕಿತಗೊಂಡರು. ಇದರ ನಂತರದ ಮೂರು ವರ್ಷಗಳೂ 1952ರಲ್ಲಿ ವಯಾ ಜಪಾಟಾ !